text:
गुरुवार, 28 जून 2012
गुरुवार, 21 जून 2012
गुरुवार, 14 जून 2012
सेनुर, बिंदी आ चूड़ीबिहीन, साड़ी की आड़ में मर्द लड़ेंले
बाति कहब फरिछा, केहू का मीठ लागी केहू का मरिचा। हम जानत हई कि बाति बा निरकेवल, केहु के भतार रुठिहें केहू के देवर। नगर निकाय की चुनाव में जवन देखत हई उहे बकत हई। आरक्षन की तहत सीट भले मेहरारून खातिर रिजरब बा, असली लड़ाई त मरदे लोग लड़त हवें। मादा की सीट पर मर्द लोग माद्दा देखावत हवें। हाथ जोड़ले, दांत निपोरले सांझ -सबेरे धावत येह आरक्षन घोटू प्रतिनिधि के देख के इहे कहल जा सकेला कि मेहरारून की हक पर डाका डालेवाला हवें। जवन मेहरारू आपन हक लुटावत हई उ अपनी पद के गरिमा कहां ले बचा पइहन। संविधान की अनुच्छेद 14 से लगायत 18 तक नर-नारी के समानता के अधिकार दिहल गइल। संविधान की तिहत्तरवा आ चौहत्तरवा संशोधन अधिनियम 1993 में सरकार मेहरारू लोग के आरक्षन देके पंचायत आ नगर निकाय की महत्वपूर्ण पद पर पहुंचे के रास्ता सरल बना दिहलसि। पहिले 33 प्रतिशत आरक्षन दियाइल। बाद में आरक्षन के प्रतिशत 50 हो गइल। महिला सशक्तिकरन पर लंबा चौड़ा भाषन लोग भले झारि दे, लेकिन महिला आरक्षन के लाभ पति, पुत्र, ससुर, देवर, भतीजा अइसन रिस्तेदार ही उठावत हवें। दरअसल मेहरारू आ चना के हाल एक जेइसन बा। जेइसे मनई चभक के चना के मुंह में डार लेंले। चना हरिअर होखे चाहे पाकल। खेत में होखे चाहे खरिहान में। कच्चा होखे चाहे भुनल। कहल जाला कि भगवान की दरबार में न्याय मांगे गइल चना पर भगवान जी के भी लार चुये लागल। ठीक उहे हाल महिला लोग के बा। सीट सभासद के होखे चाहे अध्यक्ष के। फुफुती की आड़ से रिस्तेदार लोग ही लड़त बा। नाम मादा के आ मलाई नर लोग चाभत बा। छोटकी पंचाइत में मेहरारू लोग के कोटा मरद लोग पूरा कù देत बा। बड़की पंचाइत में इ सब संभव ना बा । येही से रजनेतिहा लोग लोकसभा, राज्यसभा आ विधानसभा में महिला आरक्षन ना दिहल चाहत हवें। महिला आरक्षन तबे सार्थक होई जब मेहरारू लोग में संपूर्ण नारीत्व जागी। लोहिया जी कहले रहलें- ‘शक्ति’ मौका अइला पर प्रकट होले। अब मौका त आइल बा। शक्ति के शोषण करे वाला पुरुषवादी प्रभुत्व से बची तब न आपन शक्ति देखाई। एगो कविता देखल जा, केतना सधत बा आजकल की चुनाव पर- लाज न बा तनिको उनका, मेहरारू कù सीट आ मरद मरेंले।
आंखि पसारि के देखीं तनी, चारो ही ओर अनेति करेंले।।
सरकार इ काहे आरक्षन देति, नाम बा मादा के नर ही दिखेंले।
सेनुर, बिंदी आ चूड़ीबिहीन, साड़ी की आड़ में मरद लड़ेंले।।
-नर्वदेश्वर पाण्डेय देहाती का यह भोजपुरी व्यंग्य राष्ट्रीय सहारा के 14 जून 2012 के अंक में प्रकाशित है .
सदस्यता लें संदेश (Atom)


c: text/html

text:
बिजनेस
बिजनेस, धंधा, कारोबार या उद्द्य्म (अंगरेजी: Business) एक तरह के आर्थिक काम हवे। ई कानूनी रूप से मान्य संस्था हवे जो उपभोक्ता के कौनो उत्पाद या सेवा देवे के लक्ष्य से निर्मित करल जाला। बिजनेस के कम्पनी, इंटरप्राइज या फर्म भी कहल जाला। पूँजीवादी अर्थव्यवस्था में कारोबार के प्रमुख स्थान ह जौन अधिकांशत: निजी हाथ में रहेला औरि लाभ कमाय के ध्येय से काम करल जाला तथा साथ-साथ स्वयं बिजनेस के भी वृद्धि करेला । लेकिन संस्था तथा सरकार द्वारा चलायल जाऐ वाला संस्था प्राय: लाभ के बजाय अन्य उद्देश्य के पूर्ति के लागि बनायल जायेला।
शेयर बजार[संपादन]
शेयर के सिधा अर्थ होवेला हिस्सा शेयर बजार के भाषा मे कहे तो कम्पनि मे हिस्सा।
उदाहरन - ऐगो कम्पनि कुल 20 लाख के शेयर जारि करेला। ओ मे से कौनो भि कम्पनि के प्रस्ताव के अनुसार जेतना चाहे अंश खरिद सकेला।ओक्रा वजह से उ कम्पनि मे खरिदे वाला के ओतना ही के मलिकाना हो जाला। ओकर बाद जब चाहे तब जेक्रा के चाहे बेच सकेला, शेयर बजार मे कौनो भि 100 से जादा शेयर खरिद सकेला।
अन्य अर्थ[संपादन]
- धंधा
- व्यवसाय
- कारबार
- कारोबार
- काम-काज
- काम-धंधा
- उद्यम
बाहरी कड़ी[संपादन]
- निवेशक शिक्षा एवं सुरक्षा निधि, कॉरपोरेट कार्य मंत्रालय, भारत सरकार
- भारतीय व्यापार उद्योग मंडल के वेबसाइट

robotstxt: allowed

filter: keep


text:
लखनऊ,11/मई/2018 (ITNN) >>> प्रदेश में तबादलों का सिलसिला और तेज हो गया है। राज्य सरकार ने अब 83 पी.सी.एस अधिकारियों के तबादले किए। स्थानांतरित होने वाले सभी अधिकारी एस.डी.एम. स्तर के हैं। राज्य सरकार के प्रवक्ता ने बताया कि रामचंद्र यादव को मैनपुरी से सोनभद्र, अशोक कुमार सिंह को सोनभद्र से मैनपुरी, संगम लाल यादव को फिरोजाबाद से बलिया, सुशील लाल श्रीवास्तव को बलिया से फिरोजाबाद, संजीव कुमार को एटा से वाराणसी, अजित कुमार सिंह को आगरा से सहायक निदेशक राज्य संपत्ति लखनऊ, गरिमा सिंह को मथुरा से आगरा, जुबेर बेग को सिद्धार्थनगर से बहराइच, अरुण कुमार सिंह को आगरा से आजमगढ़, श्यामलता आनंद को आगरा से आजमगढ़, महेश प्रकाश को मैनपुरी से आगरा, अनिल कुमार सिंह को आजमगढ़ से उन्नाव, अभय कुमार मिश्र को आजमगढ़ से चंदौली, अरविंद कुमार राय को बलिया से गोरखपुर।
सुरेश चंद्र शर्मा को बस्ती से अंबेडकरनगर, हरिशचंद्र सिंह को बस्ती से लखनऊ, प्रह्लाद को बांदा से फतेहपुर, ज्ञान प्रकाश त्रिपाठी को लखनऊ से कानपुर नगर, राकेश कुमार को हरदोई से पीलीभीत, अरुण कुमार मिश्र को फैजाबाद से गोरखपुर, दिनेश कुमार सिंह को बदायूं से बलरामपुर, सतीश कुमार त्रिपाठी को बलरामपुर से बदायूं घनश्याम वर्मा को इटावा से ललितपुर, देवेंद्र पाल सिंह को ललितपुर से गाजियाबाद, सुभाष चंद्र प्रजापति को इटावा से श्रावस्ती , सत्यप्रकाश(दो) को श्रावस्ती से इटावा, जितेंद्र कुमार श्रीवास्तव को इटावा से कौशांबी, लालजी मिश्रा को कौशांबी से इटावा, मो. कमर को इटावा से गाजीपुर, सत्यप्रकाश मिश्रा को गाजीपुर से इटावा, विवेक कुमार मिश्र को अम्बेडकरनगर से गाजियाबाद, देवेश कुमार गुप्ता को महाराजगंज से सिद्धार्थनगर।
राजीव पाण्डेय को कानपुर देहात से सीतापुर, नागेन्द्र कुमार सिंह को लखीमपुर खीरी से मथुरा, मदन कुमार को रायबरेली से महाराजगंज, अतुल प्रकाश को श्रीवास्तव सीतापुर से वाराणसी, उदयभान सिंह को उन्नाव से महाराजगंज, लल्लनराम को मिर्जापुर से जालौन, कमलेश चन्द्र को कानपुर नगर से गोरखपुर, सुशील कुमार गौड़ को वाराणसी से फतेहपुर, पूर्णिमा सिंह को पीलीभीत से सीतापुर,शशिभूषण राय को पीलीभीत से सीतापुर,सौरभ दुबे को श्रावस्ती से पीलीभीत, ओम प्रकाश को कन्नौज से हरदोई, अर्चना द्विवेदी को बरेली से अमेठी, गौरव रंजन श्रीवास्तव को लखनऊ से इलाहाबाद, ज्ञान प्रकाश यादव को गाजीपुर से बलिया।
सत्येन्द्र सिंह को चन्दौली से हरदोई, दिनेश कुमार को बस्ती से कुशीनगर, श्रीप्रकाश शुक्ल की कुशीनगर से बस्ती, मीनू राना को हापुड़ से कानपुर नगर, राममूर्ति त्रिपाठी को चित्रकूट हापुड़, सौजन्य कुमार विकास को जालौन से चित्रकूट, जल राजन चौधरी को इलाहाबाद से रामपुर, प्रतिपाल चौहान को संभल से सुल्तानपुर, प्रमोद कुमार पाण्डेय को सुल्तानपुर से संभल, राशिद अली खान को संभल से ललितपुर, महेश प्रसाद को ललितपुर से संभल, संत कुमार को मेरठ मंडलायुक्त से संबद्ध बलिया, पंकज कुमार श्रीवास्तव को गोरखपुर से आजमगढ़, विजय कुमार.तृतीय को एटा से मुजफ्फरनगर, श्याम अवध चौहान को मुजफ्फरनगर से मथुरा।
कोमल यादव को प्रतापगढ़ से अम्बेडकरनगर, राजपति वर्मा को प्रतापगढ़ से कानपुर नगर, विजय पाल को शाहजहांपुर से प्रतापगढ़, जगदम्बा सिंह को जौनपुर से गोंडा, प्रेम चन्द्र लाल को कानपुर नगर से कन्नौज, नीलम सचान को कानपुर नगर से श्रावस्ती, राजेन्द्र कुमार को औरैया से उन्नाव, प्रेम चंद्र सिंह को रामपुर से कानपुर नगर, अमित कुमार(द्वितीय) को संभल से अमेठी, नन्हे लाल को गोण्डा से चित्रकूट, आशुतोष कुमार दुबे को बाराबंकी से प्रतापगढ़, कीर्ति प्रकाश भारती को बस्ती से बहराइच, शिव प्रताप शुक्ल को बहराइच से बस्ती, जगदम्बा प्रसाद सिंह को वाराणसी से सुल्तानपुर, मनोज कुमार को सागर वाराणसी से जालौन, उमाशंकर को बुलन्दशहर से वाराणसी, दुर्गा शंकर गुप्ता को रामपुर से मऊ, राजेश कुमार को मऊ से रामपुर, लालता प्रसाद शाक्य को रामपुर से महोबा, राम हर्ष मौर्य को महोबा से रामपुर, बदलू प्रसाद को रामपुर से सिद्धार्थनगर तबदील किया गया है।


text:
कलक्टर के जिन्दा जरावे वाला पोपट अपनहू मर गइल
पिछला पचीस जनवरी के महाराष्ट्र में मालेगाँव के एडीशनल कलक्टर यशवंत सोनवाने के जिन्दा जरा के मार डाले वाला पोपट शिन्दे आजु मुंबई का जे जे अस्पताल में इलाज का दौरान अपनहू मर गइल. बतावल जात बा कि जरत सोनवाने पोपट के जकड़ि लिहले रहले जवना से उहो सत्तर फीसदी जर गइल रहे आ ओकरा के गम्हीराह हाल में अस्पताल में भरती करावल गइल रहे. बाकिर ओकरा मौत का बाद आम आदमी का बीचे सुगबुगाहट बा कि शायद ई एह खातिर भइल कि मामिला के पेंच ना खुले.
सोनवाने के तब जरा के मार दिहल गइल जब ऊ एगो टैंकर से तेल निकालत देख के अपना मोबाइल से ओकर वीडियो ले लिहलन आ पुलिस के बोलावत रहले. एही बीचे तेल में मिलावट करे वाला पोपट शिंदे अपना आदमियन सहित ओहिजा चहुँप गइल आ सोनवाने के ओहि टैंकर का तेल से जरा दिहलसि. बाद में अपना बयान में पोपट कहले रहे कि सोनवाने बहुते घूस माँगत रहले जतना दिहल ओकरा वश में ना रहे. ओही बतकही मे बात बढ़ गइल आ हादसा हो गइल. अब पोपट के मौत का बाद ओह मामिला के पेंच ना खुल पाई अइसन अनेसा गलत ना कहाई.


text:
भोजपुरी फिलिम ‘प्यार होके रही’ के अपार सफलता का बाद अब मनोज पाण्डेय के अगिला प्रेम कहानी वाली फिलिम होई ‘राजा हिन्दुस्तानी’. एह फिलिम के बनावे के घोषणा एडीआरएस एन्टरटेन्मेंट के प्रवीण कुमार कर चुकल बाड़े. प्रवीण कुमार के अनुसार उ मनोज आर पाण्डेय अउरी मोनालिसा के हिट जोड़ी वाली फिलिम ‘प्यार होके रही’ के सफलता के बाद ई निर्णय लिहले कि अपना अगिला फिलिम ‘राजा हिन्दुस्तानी’ओ में एही हिट जोड़ी के रखिहन.
मनोज आर पाण्डेय बतावत बाड़न कि सच्चा प्यार के सच्ची कहानी ‘राजा हिन्दुस्तानी’ हऽ. फिलिम में एगो जबरदस्त संवादो डालल गइल बा, ‘नफरत के बदला में…देनी प्यार के निशानी, बिहार के लईका हई हम…नाम हऽ राजा हिन्दुस्तानी’.
फिलिम के निर्माता प्रवीण कुमार, लेखक आ निर्देशक महमूद आलम, गीतकार जाहिद अख्तर आ संगीतकार राजेश गुप्ता हउवन.
मुख्य किरदारन में मनोज आर पाण्डेय अउरी मोनालिसा के जोड़ी बा. बाकी कलाकारन के चुने क काम चलत बा.
(संजय भूषण पटियाला)


text:
भदोही में स्कूली बस के ट्रेन से धक्का लगला से 10 गो बचवन के मौत
आजु भदोही में एगो स्कूली वाहन के टक्कर ट्रेन से हो गइल जवना चलते वाहन दूर ले फेंका गइल आ ओहपर सवार 19 गो बचवन में से 10 गो के मौत हो गइल।
आजु सोमार के सबेरे टेंडरहार्ट इंग्लिश स्कूल के मिनी बस बचवन के लेके स्कुल जात रहुवे आ एगो बिना पहरेदार वाला रेलवे क्रॉसिंग पर ट्रेन क चपेटा में आ गउवे. हादसा वाराणसी-इलाहबाद रेलवे खंड में भदोही के कैयरमऊ क्रॉसिंग पर भइल।
एह दर्दनाक हादसा में 10 गो बचवन के मौत ओहिजे हो गउवे आ बाकी घवाहिलन के अस्पताल में भरती करावल गइल बा।


text:
भोजपुरिया खलनायक संजय पांडे अब ‘रंग दे प्यार के रंग में’ फिलिम में खलनायक के किरदार करत डांसो करत लउकीहें. फिल्म के शूटिंग पिछला दिने पूरा हो गइल आ अब एकर डबिंग होखत बा. एही दौरान निर्माता रामजनक जायसवाल के मन कइल कि काहे ना एहमें संजय पांडे पर एगो खास गाना फिलिमा लिहल जाव. संजय पांडे से पूछल गइल त चउंक के कहलें शूटिंग पूरा भइला का बाद कवन गाबा. बाकिर निर्माता के दबाव पर संजय पांडे तइयार हो गइलें आ एगो एडीशनल आयटम नम्बर फिलिमा लिहल गइल फिलिम ला.
संजय पांडे एह घरी हर बड़का बैनर का फिलिम में खलनायकी करत नजर आवत बाड़ें. पिछला दिने बिट्टू सरदार क फिल्म ‘रिक्शावाला आई लव यू’ क शूटिंग चांदीवली स्टूडियो में आ जगदीश शर्मा निर्देशित ‘एक बिहारी सौ पर भारी’ क शूटिंग मड आईलैण्ड में पूरा करवलें. दुनु में दिनेश लाल यादव ‘निरहुआ’ के मुख्य भूमिका बा. ‘सपूत’ आ ‘लहू के दो रंग’ फिलिमो में संजय पांडे मुख्य खलनायक बाड़ें.
(शशिकांत सिंह रंजन सिन्हा के रपट)


text:
आशियाना क्षेत्रीय एल पार्क में चलत लखनऊ महोत्सव में भोजपुरी नाइट्स के दौरान, पँचवा साँझि रसीला भोजपुरी गीतन आ ओकरा चहेतन क नामे रहल. भोजपुरी गायक-अभिनेता मनोज तिवारी आ सुजीत चैबे शुक साँझ के खास आकर्षण रहलें. भोजपुरी गीतन के मस्ती पूरा शबाब पर रहुवे. मनोज तिवारी के गवनई पर श्रोता झूमत रहले. मनोज तिवारी देवी गीत, लइका दुवरिया पे ठाढि़ बा, एहि पे नजर कर दे.. से शुरूआत कइलन आ फेर “हम बिहार के लाला, जिया तू हजार साला..”, “बगल वाली जान मारे ली..” आ “ए चंपा चमेली” समेत अनेके गीत सुनवले.
सुजीत चैबे बीच बीच में इंटरनेशनल लिट्टी चोखा.. आ दोसरा अनेके गीतन से सुनेवालन के मनोरंजन कइले. मंच पर भोजपुरी गायक आपन अनेके राज खोल बतवले कि कइसे कइएक बेर फौज आ पुलिस बहाली ला इम्तिहान दिहले बाकिर चुना ना पवले. एही दरद के देखावत गीत “अस्सी में बीए कै के, बचवा हमार कंपटीशन दे ता” सुनवले. भीड़ सम्हारे ला पुलिस के बेर बेर लाठी भाँजे पड़त रहे.
(भोजवुड न्यूज)


text:
लोकसेवा आयोग २०१२ के सूचना जारी हो गइल
भारत के लोकसेवा आयोग के सालाना परीक्षा के घोषणा आयोग के वेबसाइट पर कर दिहल गइल बा.
सिविल सर्विसेज खातिर प्रारंभिक परीक्षा २० मई २०१२ के करावल जाई. परिक्षार्थियन के चाहीं कि फार्म भरे से पहिले तय कर लें कि उनुका लगे जरूरी अर्हता बा कि ना. परीक्षा में शामिल हो गइला के मतलब ई ना होखी कि उनुका के योग्य मान लिहल गइल बा.
जे लोग एह खातिर आवेदन दिहल चाहत बा से निर्धारित वेबसाइट पर जा के आनलाइन आवेदन कर देव. ओहिजा एह बारे में सगरी जानकारियो दिहल गइल बा.
आवेदन करे के आखिरी तारीख ५ मार्च २०१२ के अधरतिया ११ बज के ५९ मिनट ले रही. ओकरा बाद ई लिंक काम कइल बंद कर दी. जिन लोगन के आवेदन सही पावल जाई ओह लोग के ई एडमिशन सर्टिफिकेट आयोग के वेबसाइट पर उपलब्ध करावल जाई जहाँ से ओकरा के डाउनलोड कइल जा सकी. डाक से कवनो एडमिट कार्ड ना भेजल जाई.
बतावल गइल बा कि प्रारंभिक परीक्षा, प्रीलिम, में निगेटिव मार्किंग के व्यवस्था लागू रही आ गलत जबाव देबे वाला के नंबर काट लिहल जाई.
परीक्षा भवन में कवनो तरह के संचार साधन ना ले जाये दिहल जाई.
प्रारंभिक परीक्षा पास करे वाला के फेर मुख्य परीक्षा आ साक्षात्कार के सामना करे के पड़ी.
अबहीं खाली प्रारंभिक परीक्षा खातिर आवेदन लिहल जाई. बाद में सक्षम लोग के फेर मुख्य परीक्षा खातिर आवेदन करे के पड़ी.
मुख्य परीक्षा अक्टूबर भा नवम्बर में करावे के संभावना बा.
अर्हता
राष्ट्रीयता – आई ए एस आ आई पी एस खातिर भारत के नागरिक होखल जरूरी बा. बाकी सेवा खातिर भारत भा नेपाल भा भूटान के नागरिकता भा ऊ तिब्बती लोग जे पहली जनवरी १९६२ से पहिले भारत आ गइल रहे, भा पाकिस्तान, बर्मा, श्रीलंका, केन्या, युगाण्डा, तांजानिया, जाम्बिया, मलावी, जैरे, इथियोपिया आ वियेतनाम से स्थायी रूप से भारत रहे आइल लोग. जे लोग भारत के नागरिक ना होई ओह लोग का लगे भारत सरकार के दिहल अर्हता प्रमाणपत्र होखल जरूरी रही.
उमिर – पहली अगस्त २०१२ का दिने कम से कम २१ साल के होखल जरूरी बा आ तीस साल से कम के उमिर होखे के चाहीं. कहे के मतलब कि २ अगस्त १९६२ का पहिले जनमल भा १ अगस्त १९९१ का बाद जनमल लोग एह खातिर योग्य ना रही. हँ, अनुसूचित जाति भा जनजाति खातिर पाँच साल आ अन्यपिछड़ा वर्ग खातिर अधिकतम उमिर में तीन साल के छूट दिहल जाई. कुछ अउरियो तरह के लोग खातिर उमिर सीमा में मिले वाला छूट के विवरण आयोग का साइट पर देखल जा सकेला.
परीक्षा केन्द्र – प्रारंभिक परीक्षा अगरतला, अहमदाबाद, एजावल,अलीगढ़, इलाहाबाद, औरंगाबाद, बैंगलोर. बरेली, भोपाल, चंडीगध, चेन्नई, कटक, देहरादून, दिल्ली, धारवाड, दिसपुर, गंगटोक, हैदराबाद, इमंफाल, इटानगर, जयपुर, जम्मू, जोधपुर, जोरहाट, कोचि, कोहिमा, कोलकाता, लखनऊ, मदुराई, मुंबई, नागपुर, पणजी, पटना, पुड्डुचेरी, पोर्ट ब्लेयर, रायपुर, राँची, संबलपुर, शिलांग, शिमला, श्रीनगर, थिरुवनन्तपुरम, तिरुपति, उदयपुर, आ विशाखापत्तनम में करावल जाई.
भरसक परीक्षार्थी के ओकरा पसंद के केन्द्र दिहल जाई बाकिर आयोग चाहे त फेर बदल कर सकेला. हँ दृष्टिहीन परीक्षार्थीयन के परीक्षा चेन्नई, दिल्ली, हैदराबाद, कोलकाता, लखन, दिसपुर, आ मुंबई एही आठ जगहा करावल जाई.
परीक्षा केन्द्र बदले के निहोरा ना सुनल जाई.
अउरी जानकारी खातिर आयोग के वेबसाइट पर जाईं


text: जिला वाराणसी, नगर क्षेत्र पाण्डेयपुर कालोनी। इहां के पटेल आउर कन्नौजिया बस्ती में लगभग सौ मीटर तक सीवर के पानी सड़क पर एक साल से बहत हव। पहिले त सफाई भी होत रहल लेकिन पिछले एक साल से सफाई भी नाहीं होत हव। एक साल से बस्ती वालन इ समस्या से जूझत हयन। सीवर भी साल भर से जाम पड़ल हव।इहंा के राजकुमार पटेल, नरेश धोबी सीमा के कहब हव कि इहं के सीवर लाइन के पाइप संकरा होवे से इंहा के सीवर लाइन जाम पड़ल हव। इ पानी से आए दिन कउनों ना कउनों दुर्घटना आउर कई तरह के बीमारी फइलत हव। साल भर से इहां के सफाई भी नाहीं होत हव। सफाई करवावे खातिर कई बार इहां के सभासद से कहायल लेकिन कहाँ सुनत हव।सभासद विजय मौर्या के पति अशोक के कहब हव महिला का जाने राजनिती। इ सब काम त हमने जानीला कि राजनीति कइसे करल जाला। हम बीस सयाल से राजनीति के काम देखत हई। पाण्डेयपुर में छत्तीस कालोनी हव। इहां पुरा कालोनी में सफाई खातिर के तीन लोग रख्खल हयन। उ तीन लोग कहाँ कहाँ सफाई करीयन। इहां तीन पोखरा हव उ भी पानी से भरल हव। इंहा के लोगन के पानी से पाइप जाम हो गएल हव। एही से इहां के लोग हमेशा बीमार रहलन। इंहाजब से नगर निगम के सीवर लाइन चालू ना होई तब से परमानेन्ट व्यवस्था ना होई।


text:
भोजपुरी गीत-रचना के साहित्यिक संस्कार जवना गीतकारन का कलम से सुलभ होत रहल बा, ओह में रिपुञ्जय निशांत अन्यतम रहल बाड़े। अइसन विशिष्ट गीतकार के चुनल इक्यावन गीतन के ई पहिलका भोजपुरी गीत संग्रह आवे याद बसेरा भोजपुरी संसथान ग्रंथमाला के अठहत्तरवाँ ग्रन्थ-पुष्प का रूप में प्रस्तुत करत हमरा गौरव के बोध आ हुल्लास के अनुभूति हो रहल बा।
>> भोजपुरी के आउरी किताब पढ़े खातिर क्लिक करीं
रिपुञ्जय निशान्त के रसात्मक अनुभूति, बौधिक संस्कार से सयंमित होक भी, आपण मूलाधार अक्षुण्णं रखले बा आ अपना अभिव्यक्ति के सहजता से भोजपुरी गीत के उदात्त धरातल देबे में सफल भइल बा। ग्राम्य संस्कृति, आंचलिक भाव-बोध, प्राकृतिक सौन्दर्य आ ओकरा मानवीय लगाव उनका संवेदनशील आ उदात्त कवी-ह्रदय में भावात्मक अनुराग भाव के जे लहरा उठावत रहल बा ऊ उनका गीतन में बहुत मार्मिकता से अभियञ्चित भइल बा।
रिपुञ्जय निशान्त के व्यंजक पद-विन्यास,लयात्मक छंद योजना आ सुविचारित विम्ब-विधान उनका शिल्प-सामर्थ्य ले प्रमाण बा। भाव आ शिल्प के समंजित संतुलन उनका रचना-कौशल के परिचायक बा।
आवे याद बसेरा के प्रकाशन पर रिपुञ्जय निशान्त के हार्दिक बधाई देते हम आदरणीय भाई बच्चू पाण्डेय जी के प्रति श्रद्धापूर्वक आभार व्यक्त करत बानी, जे एह पुस्तक के ‘प्रस्तवना’ में एह कविके गीती-प्रतिभा के सम्यक रूप से उजागर करत उनका सारस्वत साधना के अपना शुभशंसा से आप्यायित कइले बाड़े।


text:
बिग बॉस सलमान खान का घर में रहे का गइले, मनोज तिवारी आपन मोंछ कटवा दिहले. अब एह बात के अलंकार में लिहला के जरुरत नइखे. भइल अतने बा कि बिग बॉस के सदस्यन का दबाव में आ के मनोज तिवारी मोँछ मुड़ा लिहले बाड़न बाकिर आपन तेवर नइखन बदलले.
भोजपुरी सिनेमा के मेगास्टार मनोज तिवारी आ शॉटगन शत्रुघ्न सिन्हा के पहिचाने रहल उनकर मोँछ. कई बेर त एही मोँछ का जिद्द में मनोज तिवारी कई गो फिल्मन के आफर छोड़ दिहलन. अब शत्रुघ्नो सिन्हा रामगोपाल वर्मा के फिल्म रक्त चरित्र में आपन मोँछ कटवा लिहले बाड़े त मनोज तिवारी बिग बॉस का घर में. बाकिर भोजपुरिया अन्दाज नइखन छोड़ले मनोज. बिग बॉस सलमान खान के ऊ भोजपुरी सिखावे में लागल बाड़े आ सलमान भोजपुरी डायलाग सुन सुन के अतना अचरज में बाड़न कि भोजपुरी सिखिये के दम धरे के जिद्द ठान लिहले बाड़न.
मोँछ मुन्डा मनोज के देख के सीमा परिहार खुश ना भइली आ कह दिहली कि ऊ मर्द ही क्या जिसके मूंछे न हों. श्वेता तिवारी तब किचन में रहली. निकलली त देखली कि मनोज सफाचट हो गइल बाड़े. कहली कि मूंछ में आप भोजपुरिया सिनेमा के हीरो लागत रहीं बाकिर अब ई राउर नया लुक बा. बाकिर बाकी लोग निरमोछिया मनोज के देख बहुते खुश बा. बिग बॉस सलमानो खान कह दिहले कि वाह मनोज जी क्या लुक है !
(स्रोत : शशिकान्त सिंह)


text:
भोजपुरी के टॉप निर्माता-निर्देशक रामाकांत प्रसाद आ नयका सुपरस्टार खेसारीलाल यादव के हालही में रिलीज फिलिम ‘जान तेरे नाम’ पूरा बिहार में रिकार्ड बिजनेसे करत बिया. पहिलके हफ्ता में ई फिलिम बिहार से 60 लाख से अधिका बिटोरलसि. हाजीपुर, मोतीहारी, आरा, बक्सर, छपरा समेत दो दर्जन सेंटर के सगरी पुरान रिकार्ड ध्वस्त हो गइल बा.
रामाकांत प्रसाद एहसे पहिले भोजुपरी बॉक्स ऑफिस पर 8 गो सुपरहिट फिल्में दे चुकल बाड़न आ ‘‘जान तेरे नाम’’ उनुकर नउवीं हिट फिल्म हवे. ट्रेड पंडितन के कहना बा कि ‘जान तेरे नाम’ भोजपुरी के रिकार्ड व्यवसाय करे वाली फिलिम हो गइल. एहमें विराज भट्ट, तनु श्री आ प्रिया शर्मा वगैरह कलाकार काम कइले बाड़न
(प्रशांत निशांत के रपट)


text:
Home Tags कन्हैया प्रसाद तिवारी रसिक जी
Tag: कन्हैया प्रसाद तिवारी रसिक जी
कन्हैया प्रसाद तिवारी रसिक जी के लिखल एगो पुर्वी
जीया तड़पावे जियते मरले बा भाला हला सुनत नइखे छीन लेला आगे से नेवाला हाला सुनत नइखे ।। बोलत रहे तूती जब रहीं हम जवान हो कान्ही...
कन्हैया प्रसाद तिवारी रसिक जी के लिखल लोकनी
रमेश के शादी शीला से हो गइल दुनो जाना एके कवलेज में पढ़त रहे लोग देखा देखी होत रहे बाकी दुनो जाना अपना कुल...
कन्हैया प्रसाद तिवारी रसिक जी के लिखल भोजपुरी कहानी लोहा बाबा
ए लोहा बाबा काल्ह सुमितरी खातिर लइका देखे जायेके बा रउआ चलेम नु रामदेयाल कहलन। लोहा बाबा कान पो जनेव चढ़वले लोटा लेके खेत...


text:
के आर. सी फिल्मस के बैनर तले बनत निर्माता विजय प्रसाद आ निर्देशक ब्रजभूषण के फिल्म ‘‘देवता’’ से भोजपुरी परदा पर एगो नया सितारा उगे जात बा. एह सितारा के नाम हवे अंजनी चतुर्वेदी. फिल्म “देवता” के मुख्य नायक हउवे अंजनी आ नायिका बाड़ी दिव्या द्धिवेदी. अंजनी के किरदार गाँव के एगो सीधा-सादा कॉलेजिया नवही के बा.
उत्तर प्रदेश के बलिया के रहेवाला अंजनी चतुर्वेदी अभिनय के प्रशिक्षण मशहूर अभिनय प्रशिक्षक विदूर सर से लिहले आ एक्शन अउर डांसो के विधिवत प्रशिक्षण लिहले बाड़न
फिल्म में अंजनी का साथे दिव्या द्धिवेदी, राकेश चतुर्वेदी, श्रीकंकानी, गोपाल राय, किरण यादव, विजय प्रसाद, डॉ राजेश अस्थाना, विजय खरे, आशुतोष खरे, सुजीत सार्थक आ संजय पाण्डेय के प्रमुख भूमिका बा. आईटम क्वीन सीमा सिंह आ रूपशिखा पर दिलकश आईटम गीत फिल्मावल गइल बा. संगीतकार हउवन के. रत्नेश, आ एक्शन मास्टर जीतू सिंह. अंजनी अपना “देवता” से बहुते आस बन्हले बाड़े.
(प्रशांत निशांत के रपट)


text:
भोजपुरी सिनेमा के सुपरस्टार खेसारीलाल यादव साल 2013 के सबले सफल नायक रहले खेसारीलाल यादव जिनकर एह साल कुल सात गो फिलिम रिलीज भइली स.
पहिला रहल ‘हवा में उड़ता जाए लाल दुपट्टा मलमल का‘. दुसरकी फिलिम रहल ‘सपुत‘ जवन सगरी बिहार में ऐतिहासिक ओपनिंग लिहलसि. तिसरकी फिलिम रहुवे निर्माता अभय सिन्हा आ निर्देशक असलम शेख के ‘प्यार झुकता नहीं‘. ईद प रिलीज भइल इ फिलिम पूरा बिहार में रिकार्ड बिजनेस कइलसि आ साल के सबले बड़का हिट फिलिम बन गइल. मुंबई आ यू०पी० ओ में एकर व्यवसाय शानदार रहल.
एकरा बाद आइल ‘बलमा बिहारवाला‘ जवन बढ़िया बिजनेस कइलसि. खेसारी के अगिलका फिलिम रहुवे ‘संसार‘जवन साल के बड़का हिट फिलिमन में शुमार भइल.
खेसारी लाल के एह साल के आखिरी फिलिम रहल ‘छपरा एक्सप्रेस‘ आ इहो बढ़िया बिजनेस कइलसि.
एह तरह से खेसारी लाल साल 2013 के सबले सफल आ नं० 1 नायक बन गइलन आ एह सफलता के सगरी श्रेय खेसारी अपना दर्शकन के देत बाड़न.
(प्रशांत निशांत)
(२८ दिसंबर १३)


text:
लेखकवृंद
- अभय कृष्ण त्रिपाठी "विष्णु"
- अमरकांत
- अरुण शीतांश
- आचार्य महेन्द्र शास्त्री
- आर. डी. एन. श्रीवास्तव
- आसिफ रोहतासवी
- इंजीनियर राजेश्वर
- कन्हैया प्रसाद तिवारी
- कन्हैया सिंह 'सदय'
- कमला प्रसाद मिश्र ‘विप्र’
- कुबेरनाथ मिश्र 'विचित्र'
- कुलदीप नारायण ‘झड़प’
- कैलाश गौतम
- गंगा प्रसाद 'अरूण'
- गंगाशरण शर्मा
- गायत्री सहाय
- गोरख पाण्डेय
- चंद्रशेखर मिश्र
- चन्द्रभूषण पाण्डेय
- चन्द्रशेखर प्रसाद ‘परवाना’
- जगदीश खेतान
- जनकदेव जनक
- जनकवि भोला
- जयशंकर प्रसाद द्विवेदी
- जितराम पाठक
- जौहर शफियाबादी
- डा उमेशजी ओझा
- डा. गोरख प्रसाद मस्ताना
- डा. डी.टी. राव "बेकाम"
- डा. बच्चन पाठक 'सलिल'
- डा. रीता सिन्हा
- डा0 शत्रुधन पाण्डेय
- डाॅ. राजेन्द्र प्रसाद सिंह
- डॅा० जयकान्त सिंह 'जय'
- डॉ अशोक द्विवेदी
- डॉ ओम प्रकाश सिंह
- डॉ जनार्दन सिंह
- डॉ. रामरक्षा मिश्र विमल
- डॉ.कमल किशोर सिंह
- तेग अली-तेग
- दिलीप कुमार
- दिलीप कुमार पाण्डेय
- दूधनाथ उपाध्याय
- देवेन्द्र आर्य
- धरीक्षण मिश्र
- नन्दकुमार त्रिपाठी
- नर्वदेश्वर पाण्डेय देहाती
- परिचय दास
- पाण्डेय कपिल
- प्रभाकर पांडेय
- प्रभुनाथ उपाध्याय
- प्रभुनाथ मिश्र
- प्रभुनाथ सिंह
- प्रशान्त पाण्डेय
- प्रसिद्ध नारायण सिंह
- प्रो. हरिकिशोर पाण्डेय
- बाबू रघुबीर नारायण
- बिसराम
- बेढब बनारसी
- बेबाक जौनपुरी
- भगवती प्रसाद द्विवेदी
- भिखारी ठाकुर
- भोला प्रसाद ‘आग्नेय’
- भोलानाथ 'भावुक'
- भोलानाथ गहमरी
- मनोरंजन प्रसाद सिंह
- महेन्द्र मिश्र
- मास्टर अजीज
- मुकुन्द मणि मिश्रा
- मृत्युंजय अश्रुज
- मोती बी.ए.
- रसिक बिहारी ओझा 'निर्भीक'
- राजीव उपाध्याय
- राधामोहन चौबे 'अंजन'
- राम जियावन दास 'बावला'
- रामदरश मिश्र
- रामनारायण उपाध्याय
- रामविचार पाण्डेय
- रामेश्वर सिंह 'कश्यप'
- राहुल सांकृत्यायन
- लाल बिहारी गुप्ता 'लाल'
- विवेकी राय
- विश्वनाथ प्रसाद 'शैदा'
- शशि प्रेमदेव
- सत्यनारायण मिश्र ‘सत्तन'
- सुरेश कांटक
- सौरभ पाण्डेय
- हीरा ठाकुर
- हीरा डोम
फगुनहट: कुसुम रंग चुनरी रंगवा द पियवा - जनकदेव जनक
आशा के अनुराग आ उमंगन के बहार लिहले आ गइल बा मदमस्त मधुमास. वसंती गंध से तन बदन अंगराई लेत बा. वन उपवनो सुवासित हो उठल बा. अइसन में भला, गांव आउर र शहर का ? मस्ती के आलम त हर तरफ छइले बा. चारों तरफ उन्माद के आगोश में रंग- गुलाल उड़त बा. जवन फगुनहट के बेयार में अमन चैन के पैगाम दे रहल बा. एह मउका पर अनुराग के ईंगुर उमिर बंधन भूला गइल बा.जेने देखी ओने हर उमिर के लोग मस्ती में झूमत बा. अइसन लगत बा कि वक्त ठहर गइल बा. ऐह मन भावन बेला में केहू के मन भिंगे त भिंगे, तन ना भींगे, का अ्इसन हो सकता! केहू ठीके कहले बा-
भिंजी भिंजी रस भिंजल
मौसम भिंजल पियार के
घूंटी घूंटी चांदनी पियावे
बहकल पांव हजार के.
रंग में भंग होला. अइसे में केहू के पांव फिसलल त का फिसलल. यहां त कितनन के अरमान फिसल जाता. देखते देखते सपनन के संसार उजड़ जाता. अगर केहू पश्चताप करता बा त करो केहू रोअत बा त रोवे. मस्त मौला के ओकरा से का लेवे के बा ? ओकरा त हर हाल में रसपान करे के बा. केहू अकारन ओकरा के डिगा नइखे सकत.
कलियां गुलाबी किरण चटकावे
गीत मिलन के सुहागिन गावे
पिंजरा में बोले मन को सुगनवा
मोतिया उगाहे सीपी रे नयनवां.
गोरी के होरी बलजोरी असम कमाये गइल बा. ताकि चाय बगान में माटी काटके कुछ रुपिया पइसा आ सृंगार के सामान अपना पियारी धनिया खातिर भेज सको. जवना से ऊ अपना गोड़ में महावर, माथा पर बिंदिया, कलाई में चूड़िया आउर साड़ी के साथे अबीर गुलाल खरीद सकस. फागुन के सौगात पाके ऊ बहुते खुश होइहें, गोरी के होरी अइसने सोचत बा. बाकिर उहां त माटी काटे के धंधा बड़ा मंदा बा. काम के टाना टानी चल रहल बा. ऐन चढ़ते फालगुन गोरी फगुआ में आवे के सनेसा भेज देले बाड़ी. ओने गांव में फाग त आ गइल बा, बाकिर गोरी के होरी घर ना पहुंच पावल. रंग-गुलाल में उनुकर सखी नहाता लोग. अपना- अपना पिया से ठिठोली करे में मस्त बा. दूर से आ रहल ढोल मजीरा के आवाज गोरी के कान में गरम सीसा नियर पड़त बा. ढोलकी के थाप पर ऊ आपन करेजा थाम लेत बाड़ी. उनुकर आकुल मन आउरर बेयाकुल हो उठता बा. मन में एगो टीस उठता. बैरन कोयल के कूक से दिल के हुक आउर बढ़ जाता.
झनकत झाल मजीरा, ढमकत ढोल मृदंग
हम बटोर के विपत अगिन लहकी ओकरे संग,
कहीं अबीर गुलाल रंग, कहीं सती शिव संग
होरी दूर असाम में धनिया घर में तंग.
फागुन के रंग देख के निरगुन मन सगुन हो उठेल बा. ऊ सोमरस में सराबोर होके महुआ के फल नियर टप टप चुये् लगत बा. तब बरसन से सिसकता सपना एकाएक मुस्करा उठत बा. केहू के नजर केहू खातिर नजरा बन जाला त केहूं के दर्द केहूं खतिर सहारा बन जाला. फागुन त तन आ मन के जोड़े वाला लड़ी ह. दिल में बढ़ते पियार के दरिया में आउर प्रेम के रंग उड़ेले के कड़ी ह. कबहू कबहू त सूखल कंठ के मधुरस से भिंगोये खातिर जमाना गुजर जाला. केहू सोमरस पावे के ललसा में कई सालन तक पियासा रह जाला. बाकिर इंतजार के घड़ी कबहूं खतम ना होला. तब एह बेईमान मौसम में मन ई गीत गुन गुनाये लागेला....
गांव -नगर हर प्राण प्राण में
मदन जगावे घूम के
पात पात पर चित्र उरेहे
रितु अलबेला झूम के .
फागुन त पुरूष के पौरूष आउरर नारी के नारीत्व पर इतराला. ओकरा यौवन पर इठलाला. हर्षित होला दुनू के मधुर मिलन पर. जहां आलिंगन में पियार के उल्लास आ उमंग होला. उहां मन के डोर प्रीत के संगे होला. अइसे में गोरी के चुनरिया त कुसुम रंग में लहरइबे करी. तब ऊ काहे ने गाई‘ कुसुम रंग चुनरी रंगवा दे पियवा हो ...’
------------------------------
नाम: जनकदेव जनक
पता: सब्जी बगान लिलोरी पथरा झरिया,
पो. झरिया, जिला-धनबाद
झारखंड (भारत) पिन 828111,
मो. 09431730244
अंक - 70 (8 मार्च 2016)
सदस्यता लें टिप्पणियाँ भेजें (Atom)
ट्वीट
परसिध पोस्ट
-
भोजपुरी साहित्य के विकास के क्रम में एक से बढि के एक संतन के जोगदान बा। ओही परम्परा आगे बढावले बानी भीखा साहब जी। इंहा कऽ भोजपुरी कऽ कबी...
-
पगे पग ठोकर समय के नचवना कइसन जिनगी सटत रोज पेवना॥ घुमल अस चकरी पलिहर जोताइल नमियो ना खेते बीया बोआइल उमेदे से अंखुवा , फोरी न भुंइयाँ इह...
-
(सब लड़िका क्लास के एगो कोना में बिटोराइल बा, दुगो बेंच गिरल बा चिरकुटवा ओहिमें दबाके माई-माई चिचियाता, लबेदा सुथनी एकदोसरा के झोंटा नवा के...
-
चिथरा पहिर घुसरि पुअरा में देखत सुघर सोनहुल सपना ऊसर बंजर परती धरती सींचि-सींचि लोहू से अपना हम दुनिया के सरग बनवलीं नंदन वन अइसन चमक...
-
केहू आज दिल से भुलाई त कइसे हिया से कहीं दूर जाई त कइसे। कजरवा से चाहे लिखे प्रेम पोथी कि लोरवा से पाती लिखाई त कइसे। बड़ी सांकरी प्रेम के ...
-
रोवाँ झारेला जब जब चुनाव आवैला तरवा चाटैं धीरे धीरे सुहरावैला हार जीत से कउनो मतलब नाहीं राखै जेतना भी लह जाला ठाट से लहावैला गाँव से सिवा...
-
" बाउजी, बाउजी....तनी ऊपर देखेम...उम्म्म्म्म... ना..लइटवा के अंजोरा तनी खड़ियाs जाईं..." बाउजी धीरे धीरे खटिया से उठेके कोसिस कई...
-
अंक - 76 (19 अप्रैल 2016) चइता विशेषांक कऽ रचना सूची संपादकीय चइता नाही बसे अब गाँव में लेख चइता चित्त से जोड़ेला - केशव मोहन पाण्डेय...
-
कलयुग कऽ रंग चाहे घर होखे चाहे गाँव होखे, चिहे जिला देश विदेश होखे, हर जघे एके बाजा बजावत बा, कलयुग आपन रंग देखावत बा। धन खाति...
-
सूनि लऽ हे भाई! आ गइलबा कमरतोङ महंगाई॥ अब दाँत के नीचे ना पहुँची, सब्जी, चीनी अउरी दाल। अमीर, गरीब दूनो भाई के, हो गइल बाटे दशा बेहा...


text:
सिवान में भोजपुरी कवि सम्मेलन
बिहार के भोजपुरी अकादमी अपना नयका अध्यक्ष प्रो॰ रविकांत दूबे का कार्यकाल में बहुते सक्रिय हो गइल बिया आ राज्य के कई जगहा पर कवि सम्मेलन आयोजित हो रहल बा. पिछला हफ्ता बेतिया के राज इन्टर कालेज में अइसने कवि सम्मेलन भइल रहे जवना में भोजपुरी के संविधान के आठवीं अनुसूची में शामिल करावे के पुरजोर माँग कइल गइल. एह सम्मेलन में बिहार भोजपुरी अकादमी के उपाध्यक्ष डा॰ गुरुचरण सिंह, डा॰ जयकांत सिंह, डा॰ जीतेन्द्र वर्मा, डा॰ महामाया प्रसाद, विधायक आ मुख्य अतिथि रेणु देवी, सुरेश गु्प्ता संचालक, डा॰गोरख मस्ताना संयोजक, वगैरह शामिल रहलें, सिवान में आजु होखे जा रहल कार्यक्रम के उद्घाटन विधायक विक्रम कुँवर करीहें. संयोजक बाड़े डा॰ जीतेन्द्र वर्मा. कार्यक्रम के अध्यक्षता प्रो॰ रविकांत दूबे करीहें. एह कवि सम्मेलन में प्रदेश आ जिला के मशहूर कवि शामिल हो रहल बाड़े.


text:
भोजपुरी फिलिम ‘प्रतिघात’ से एगो नया आ जबरदस्त खलनायक के आगम भइल बा सिनेमा भोजपुरी में. ई हउवें नीरज यादव अहिरा. पिछला दिने बिहार में रिलीज भइल भोजपुरी फिलिम ‘प्रतिघात’ में नीरज मुख्य खलनायक बाड़ें. आ नीरज यादव के खूंखार खलनायकी दर्शकन के बहुत पसंद आइल बा. एही से लागत बा कि अपना पहिलके फिलिम ‘प्रतिघात’ से बिहार पर जादू कर दिहले बाड़न नीरज यादव.
नीरज यादव अहिरा के पर्सनालिटीए अइसन बा जे कवनो दर्शक के रोंआ खड़ा करा दी. कहे ला त ‘प्रतिघात’ महिला प्रधान फिलिम ह बाकिर सभे कहत बा कि फिलिम के प्लस प्वायंट बाड़ें नीरज यादव अहिरा.
अनुभव मोशन पिक्चर्स के एह फिलिम के निर्देशक राष्ट्रीय पुरस्कार विजेता आनंद डी. गहतराज हउवें.
(शशिकांत सिंह, रंजन सिन्हा)


text:
भोजपुरी सिनेमा के नं० 1 अदाकारा पाखी हेगड़े लगातार दुसरका साल भोजपुरी अवार्ड के बहिष्कार कइली.
एह बारे में पूछला प पाखी कहली कि उ कवनो अवार्ड के मोहताज नइखी. कहली कि उनका वइसन सम्मान ना चाहीं जवन टैलेंट देख के ना बलुक आपसी संबंध का आधार पर दिआत होखोॆ
जाने जोग बात बा कि एह साल पाखी के ‘गंगादेवी‘ फिलिम खातिर सर्वश्रेष्ठ अभिनेत्री के पुरस्कार ला नामित कइल गइल रहुवे. बाकि ना त उनका के ऑफिशियल नेवतल गइल ना ही आयोजक उनका के नामिनेशन के जानकारी दिहलें. पछळा सात साल से भोजपुरी सिनेमा में लगातार नं० 1 नायिका रहल पाखी के कहना बा कि अवार्ड भरोसाजोग ना रहला का चलते उ भोजपुरी फिल्म अवार्ड में गइले बंद क दिहले बाड़ी.
(प्रशांत निशांत)
(२८ दिसंबर १३)


text:
पिछला दिने फिल्म जगत में महाराष्ट्र के लोक पर्व गणेशोत्सव के धूम मचल रहे आ एहमें हिंदी, मराठी का संगही भोजपुरीओ फिलिम जगत से जुड़ळ लोग श्रद्धा भाव से शामिल भइल. सदाबहार सुपर स्टार रवि किशन, डांसिंग क्वीन सम्भावना सेठ, हॉट केक अंजना सिंह, संगीता तिवारी, अभिनेत्री अपूर्वा बिष्ट , खलनायक अवधेश मिश्रा, निर्देशक जगदीश शर्मा, राज कुमार पाण्डेय समेत निर्माता उदय सिंह वगैरह अनेके लोग का घरे गणपति बप्पा विराजमान भइलें.
रवि किशन का घरे विराजमान इको फ्रेंडली गणपति ख़ासा आकर्षण के केंद्र बनले. बकौल रवि किशन प्रदुषण कम करे का विचार से ऊ इको फ्रेंडली गणपति बप्पा के पूजा अपना घर में कइले आ विसर्जनप घरेमें कइलें.
अंजना सिंह आ अभिनेता यश मिश्रा अपना घर में पूजा अर्चना कइले बाकिर विसर्जन जुहू तट पर कइले. अंजना सिंह जबसे मुंबई आइल बाड़ी तबे से हर साल गणपति बप्पा के अपना घरे विराजमान करावेली. संगीता तिवारी किहां ई परंपरा बरीसन से चलल आवत बा. अवधेशो मिश्रा मुंबई अइला का बादे से हर साल भगवान् गणेश के पूजा अर्चना करेलें. निर्देशक जगदीश शर्मा का घरे त एह परंपरा के पचास साल से अधिका हो गइल बा.
(उदय भगत)


text:
टटका खबर (बुध, 25 जनवरी 2012)
टटका टटका (बियफे, 26 जनवरी 2012)
- राजपथ पर लउकल देश के आन, बान आ शान के झलक. तिरसठवाँ गणतन्त्र दिवस का मौका पर थाइलैंड के प्रधानमंत्री रहली मुख्य अतिथि. लेफ्टिनेंट नवदीप सिंह के मरला का बाद अशोक चक्र से सम्मानित कइल गइल.
- एडिलेड का मैदान पर विराट कोहली के शानदार शतक का बावजूद भारत के पहिला पारी 272 रन पर समेट दिहलसि आस्ट्रेलिया. एहसे पहिले ऊ सात विकेट का नुकसान पर 604 रन बना के पारी खतम करे के एलान कर दिहले रहुवे जवना का बाद भारत खेले उतरल रहुवे. बाकिर भारत के फालोआन ना खेला के आस्ट्रेलिया आपन दोसरका पारी के शुरूआत कर दिहलसि. भारत के एहू टेस्ट मैच में हारल तय बा आ कुछ लोग के उमेद का बावजूद सचिन तेंदुलकर निराशे कइलन.
टटका खबर (बुध, 25 जनवरी 2012)
आजु के फोटो
(पचीस जनवरी का दिने देश भर में मतदाता दिवस मनावल गइल. एह मौका पर राष्ट्रपति रहल डा॰ एपीजे अब्दुल कलाम के हाथे कुछ नयका मतदाता के पहचान पत्र दिहल गइल. साथ में बाड़े चुनाव आयुक्त डा॰ एस वाई कुरेशी. )
बिहार के खबर
- पटना के फुलवारीशरीफ स्थित महावीर कैंसर संस्थान के निदेशक आ कैंसर रोग विशेषज्ञ चिकित्सक जितेन्द्र सिंह के पद्मश्री से सम्मानित कइल गइल. ऊ कहले कि ई पूरा टीम के सम्मान बा खाली उनुकरे ना.
उत्तर प्रदेश के खबर
- चरखारी से विधायक चुनाव लड़े वाली भाजपा नेता उमा भारती के कहना बा कि अगर उनुका मौका मिलल त चरखारी के अइसन विकास करीहें कि लोग एकरा के नमूना जइसन याद राखी. ओने कल्याण सिंह उमा भारती के विरोध करे खातिर डाँड़ कस लिहले बाड़न भलही उमा भारती उनुका के बाप जइसन इज्जत काहे ना देसु.
- सपा के कहना बा कि ऊ जनता से जबाबदेह बिया अन्ना हजारे भा उनुका टीम के ना.
- विधानसभा चुनाव के चउथा दौर के अधिसूचना बुध का दिने जारी कर दिहल गइल. एह दौर में 11 जिलन के 56 सीटन पर 19 फरवरी के मतदान करावल जाई.
देश के खबर
- इसरो के चार गो वैज्ञानिकन पर लगावल प्रतिबंध का खिलाफ इसरो के अध्यक्ष रहल जी माधवन नायर आवाज उठवले आ कहले कि कवनो तानाशाहो सजा सुनावे से पहिले मुद्दई के मौका देले आपन बाति राखे के बाकिर एह सरकार में अतनो संस्कार नइखे. मौजूदा इसरो अध्यक्ष के नालायक बतावत माध्वननायर कहले कि एह आदमी के इहो पता नइखे कि सेटेलाइट कवना के कहल जाला आ ट्रांसपोर्डर कवना के. जबसे आइल बाड़न इसरो के काम ठप्प जइसन पड़ गइल बा आ आंवटित धनराशि के अधियो के इस्तेमाल नइखे हो पावत.
- पुणे में एगो “पगलाइल” बस ड्राइवर अंधाधुंध धक्का मारत तीस चालीस गो गाड़ी मोटरसाइकिलन के नुकसान चहुँपवलसि आ नौ लोग के जान ले लिहलसि. करीब दू दर्जन लोग अबहियो गंभीर हाल में अस्पताल में भरती बा.
- भारतीय प्रेस परिषद के अध्यक्ष मारकण्डेय काटजू के कहना बाकि सलमान रुश्दी ‘मामूली’ आ ‘औसत दरजा के लेखक’ हउवन. आ अगर ‘द सैटेनिक वर्सेज’ ना लिखले रहितन त उनुका बारे में केहु चरचो ना करीत.
- देश के संबोधित करत राष्ट्रपति प्रतिभा पाटील कहली कि लोकतंत्र के गाछ झकझोरत घरी ध्यान राखल जाव कि खराबे फल गिरे, गछिये ना उखाड़ दिहल जाव.
- शांतिभूषण सीडी मामला के सही तरीका से जांच करे के निर्देश दिहलसि दिल्ली के एगो अदालत जब दिल्ली पुलिस कहलसि कि एह मामिला में फर्जी सीडी बनावे वाला का बारे में ओकरा लगे पर्याप्त सुबूत नइखे एहसे मामिला बन्द कर दिहल जाव.
- गुजरात में भइल “फर्जी मुठभेड़न” के जाँच करावे के आदेश दिहलसि सुप्रीम कोर्ट.
दुनिया के खबर
- पाकिस्तान विमान हादसा में ओकर महिला पायलट आ सहयोगी घवाहिल हो गइले.
व्यापार व्यवसाय के खबर
- वोडाफोन फैसला के समुझे के कोशिश करत बिया सरकार. एह फैसला में सुप्रीम कोर्ट वीडियोकान पर लगावल कर रद्द कर दिहलसि.
- वित्त मंत्री प्रणव मुखर्जी के कहना बा कि बीच मार्च में पेश हो सकेला बजट.
- शेयर बाजार में बुध का दिने तेजी रहल आ सेंसेक्स 81 अंक ऊपर चढ़ के बंद भइल.
- एप्पल के रिकार्ड तिमाही आय दर्ज भइल बा. ओकर आईफोन अब गूगल के एंड्रायड से आगा निकल गइल बा बिक्री में.
मनोरंजन का दुनिया से
- बालीवुड के स्टार रहल धर्मेद्र आ शबाना आजमी के पद्म भूषण से सम्मानित कइल गइल. जबकि मशहूर भजन गायक अनूप जलोटा के पद्मश्री से.
- करीना सिर्फ हमरे संगे नीक लागेली, कहलन अभिनेता सैफ अली खान.
खेल के खबर
- लाख चरचा का बावजूद एहु साल कवनो खिलाड़ी के भारत रत्न ना दिहल गइल.
- आस्ट्रेलियन ओपन में भूपति-सानिया के जोड़ी सेमीफाइनल में चहुँपल.
- भारतीय हॉकी टीम के कप्तान रहल आ कोच जफर इकबाल के पद्मश्री से सम्मानित कइल गइल.
- अबू धाबी टेस्ट में पहिला दिने खेल खतम होखे ले पाकिस्तान के 7 विकेट पर 256 रन बनल.


text:
भोजपुरी सिनेमा में अब्बास सुल्तान स्टाइल के बनल पहिलका ससपेंस थ्रिलर फिल्म “रामपुर के लक्ष्मण” अगिला शुक २६ जनवरी के देश भर में एके साथ रिलीज होखे जा रहल बा. पूरा देश के साठ गो सिनेमाघर में एकरा के एके दिने रिलीज कइल जा रहल बा. भोजपुरी सिनेमा आजुकाल्हु अपना सुनहुला दौर से गुजर रहल बा आ धीरे धीरे ऊ खेत खलिहान गाँव देहात से उपर उठे लागल बा आ जिनिगी के हर पहलू छूवे लागल बा. “रामपुर के लक्ष्मण” एह बाति के जियत जागत सुबूत बा. फिल्म के टाइटिल रोल सदाबहार सुपर स्टार रविकिशन कइले बाड़न आ उनुका साथ एगो दूगो ना पूरे पाँच गो अभिनेत्री बाड़ी एह फिल्म में. रविकिशनो के कई गो रुप दर्शक एह फिल्म में देख पइहें जवना में दस गो गाना बा. चंदन सिंह के बनावल एह फिल्म के निर्देशन हैरी फर्नांडीज कइले बाड़न.
(स्रोत – प्रशान्त-निशान्त)


text:
भोजपुरी सिनेमा के नंबर वन खलनायक संजय पांडे जल्दिए एक बेर फेरू ‘महारानी’ के भूमिका में नजर आवे वाला बाड़न.
फिलिम ‘बताशा चाचा’ में महिला खलनायिका महारानी के किरदार में संजय पांडे के दर्शक खूब पसंद कइले रहन. अब ओही फिलिम के सिक्वल ‘बताशा चाचा पार्ट टू’ में संजय पांडे फेरू महारानी बनीहें.
बताशा चाचा के नायक हउवें मनोज टाईगर. मनोज टाईगर जब संजय के बतवलें कि उ बताशा चाचा के सिक्वल बनावे जात बाड़न त संजय पूछ दिहलें कि महारानी वाला किरदार के करी. मनोज टाईगर कहलन कि ओही ला त आपके साइन करे आइल बानी.
जान जाईं जे बताशा चाचा के महारानी बनला का बाद संजय पांडे के लोकप्रियता में बहुते इजाफा हो गइल रहुवे.
(शशिकांत सिंह, रंजन सिन्हा)


text:
ओह दिन भोजपुरी फिलिम ‘छोरा गंगा किनारे वाला’ के शूटिंग हिन्दुस्थान के मशहूर जगह हरिद्वार में चलत रहुवे आ बारी रहे मन्टुलाल पर फिलिमावल जाए वाला सीन के. जइसहीं मंटू लाल आपन सीन ओके करवलन पूरा यूनिट एक आवाज में बोल उठल, मन्टू लाल ग्रेट ! शूटिंग देखत लोगो ताली बजाके मंटू लाल के जोरदार अभिनय के समर्थन दिहल,
जान जाईं कि एह फिलिम में मंटू लाल ‘छक्का’ के भूमिका में बाड़न. निर्देशक राजकुमार आर.पाण्डेय मन्टूलाल पर गर्व महसूस करत रहले काहे कि उहे मंटू के पहिला ब्रेक दिहले रहले अपना फिलिम ‘ट्रक ड्राइवर’.
निर्माता-वितरक-विधायक डॉ.सुनील के दिलेर आ प्रेम दीवानी, निर्माता अभय सिन्हा के ‘दूल्हे राजा’, संदीप श्रीवास्तव आ सुनील ओझा के ‘सईया जी दिलवा मांगेले’, आ निर्माता निर्देशक राजकुमार आर.पाण्डेय के ट्रक ड्राइवर, नागिन, देवरा भईल दीवाना, नगीना, आ अब निर्माता धीरेन्द्र चौबे अउर निर्देशक राजकुमार आर पाण्डेय के ‘छोरा गंगा किनारे वाला’ में तरह तरह के भूमिका निभा के मंटू लाल आजु भोजपुरी इंडस्ट्री के सगरी ईमानदार निर्माता निर्देशकन के पसंदीदा अभिनेता बन गइल बाड़न.
हालही में मंटू एम .एल .प्रोडक्शन के फिलिम ‘बाप जोकर बेटी कलेक्टर’ खातिर अनुबंधित भइल बाड़न.
(संजय भूषण पटियाला)


text:
सिनेमा भोजपुरी के जुबली स्टार दिनेशलाल यादव ‘निरहुआ’ के रिलायंस समूह अपना बिग हिन्दुस्तान म्युजिक अवार्ड 2012 के चेहरा बनवले बा.भारत क इलाकाई संगीत के सम्मानित करे ला बनल एग बड़हन मंच ‘बिग हिन्दुस्तान म्युजिक अवार्ड 2012’ क आयोजन 8 जून क लखनऊ में कइल जात बा. एह समारोह में इलाकाई संगीत के सबले निमन कलाकारन के सम्मानित कइल जाई. एह अवार्ड के फैसला करे वाला निर्णायक मंडल में अनूप जलोटा, मोहम्मद हुसैन, अहमद हुसैन, पिनाज मसानी जइसन बड़हन गायक शामिल बाड़ें. समारोह मे देश के सगरी इलाका के गायक शामिल होखीहें.
(प्रशान्त निशान्त के रपट)


text:
Sachin Tendulkar made Group Commander in AirForce
Air Force has conferred an honorary title of Group Commander to famous cricket player Sachin Tendulkar. He is the first sportsman to achieve such honor from the AirForce. Earlier Kapildev was made Lt.Colonel of Territorial Army. Sachin has been given a basic training in military practices.
मशहूर क्रिकेट खिलाड़ी सचिन तेंदुलकर के भारतीय वायु सेना आपन ग्रुप कमाण्डर के पदवी दिहले बिया. वायुसेना से एह तरह के सम्मान पावे वाला ऊ पहिला खिलाड़ी बाड़े. एहसे पहिले कपिलदेब के टेरिटोरियल आर्मी में लेफ्टीनेन्ट कर्नल बनावल गइल रहे. सचिन के ग्रुप कमाण्डर के पदवी देबे से पहिले उनका के वायुसेना के कार्यप्रणाली से परिचित करावल गइल आ उनका के बेसिक ट्रेनिंगो दिहल गइल बा.
एगो शानदार समारोह में सचिन के वायुसेना के ग्रुप कमाण्डर के पदवी औपचारिक तौर पर दिहल गइल. भारत के राष्ट्रपति प्रतिभा सिंह पिछला २३ जून के सचिन के ई पदवी देबे के सूचना जारी कइले रही. वायुसेना के उमेद बा कि सचिन के शामिल भइला से देश के नौजवान वायुसेना में आपन रुचि बढ़इहें. सचिन वायुसेना के ब्राण्ड अम्बेसडर का रुप में काम करीहें.


text:
“Ravi sir, there is a letter for you” “रवि सर, तहरा खातिर चिठ्ठी बा” कहत चपरासी रवि के सेक्शन में दाखिल भईल। चिठ्ठी के नाम सुन जेतना अचरज रवि के भईल ओतने उनके सहकर्मी कुल के। आजु के जमाना में भी चिठ्ठी भेजे ला केहू। रवि के भी निमन से याद रहे कि बरसो से उनका के केहू चिठ्ठी नईखे भेजले। चपरासी के हाथ में चिठ्ठी के लम्बाई से देख के ही उ समझ गईले कि इ विदेशी चिठ्ठी ह अउरी हाथ में लेते ही ओयिपर मोट लिखावट से उनका…Read More
Category: कहानी
नन्हकी के माई
आज भोरही से मड़इया में खुबे आवाजाही लागल बा। नन्हकी के माई आज अकवार से बाहर निकल जात बिया। बड़की चाची जब खिसियास त उ घरी तनी घुघटा के सरका के कहस- ए अम्मा! बहरिया कोई ना रहल ह। आ नन्हकी के कबे से कहतानी सुनते नईखे।त हाली हाली निपटारा करे खातिर …………. एतने में – ‘अच्छा ठीक बा। जा घरे ‘बड़की चाची के ऐलान सुनते भीतर चल गईली। ए नन्हकी ! सुन ! साबुन से बढिया से मुँह धोके पउडरवा तनी लगा लीहे। अबकी तोर मुँहवा साफा लागता ।…Read More
बेटी के भाग
गोधन कुटा गईल रहे,लोग बियाह-शादी के रिश्ता खातिर आवे-जाय लागल रहे।रघुनाथ के भी आपन बेटी के हाथ पियर करे के रहे।एगो सेयान बेटी के बप के आँख में नींद कहाँ लागे।रगुनाथ के दिन-रात इहे चिंता सतावे, “आखिर उ रेशमा के बियाह कईसे करीहें? ” “कहाँ से ले अईहें दहेज के पईसा?” “बिना दहेज,के करी रेशमा से बियाह?” एगो जे बेटा रहले चार साल पहिले कालकात्ता सड़क दुर्घटना में चल बसले आ मेहरारू त पहिलहीं दुनिया त्याग दिहले रहली। बाकी जात-जात कह गईल रहली, “रेशमा के बियाह निमना घर मे करेम”…Read More
बेटा बेचा गइल
समधी जी हम रउआ गोड़ पो पगरी राखत बानी हमरा बेटी के अपना लिहीं , भोला हाथ जोड़के अपना होखेवाला समधी के आगे गिड़गिड़ाये लगलन। देखीं हमरा के समधी मत कहीं अभी शादी नईखे भइल त इ नाता कइसन दीनदयाल रोब में बोललन।फिर हाथ जोड़के भोला कहलन , शदिया तऽ होइये नु जाई राउर कृपा के खाली जरूरत बा।देखीं जवन तय बा तवन तिलक चढ़े से पहिले किलियर कर दिहीं हम कहाँ कहत बानी कि शादी ना होई दीनदयाल कहलन। देखीं हम बहुत फेरा में अभी बानी पइसा के कवनो इंतजाम…Read More
संघतिया
“काजी शादी में कवनो पुरान गर्लफ्रेंड अवतारी का , जे एतना सज तानी ? अतना त दूल्हा भी ना सवरीहे।” संजय के श्रीमती जी, टीबोली बोलली । उ अपना बाल के डाई करत रहले। सबेरे से ही अपना साज सज्जा पर भिडल रहले। “हम शादी में ना जाएब। ” संजय कहले। “काहे के भरमावतानी। शादी में ना जाएब , फिर एतना श्रृंगार काहे करतानी ?” श्रीमती जी उनका बात के मजाक समझ के पूछलि। “आज ऑफिस में जरूरी मीटिंग बा। ” “मीटिंग और संडे के ? पहिले त कभी ना…Read More
बड़की माई
ए बबुआ काल्ह जवन बाजारी से चीनी ले आइल रहस नु ओहमें हतना कम बा , बड़की माई तपेसर के हाथ में एगो झिटिका पकड़ा के कहली । बड़की माई त का सोचतारू हम चिनिया खा गइल बानी , अरे ना रे मटिलागाना बनिया नु डंडी मरले बा जाके ओकरा से देखइहे आगे से बरोबर दीही। आ फिर ओसहीं हो जाई त का करबु । ना नु होई ओकरा से लेबे से पहिले इयाद दिला दिहे कि पिछला बेर कम देले रह एह बेर ठीक से जोखिह । फिर दोसरा…Read More


text:
भोजपुरी के नंबर वन फिल्म निर्माण कंपनी आदि शक्ति इंटरटेनमेंट सिरिफ नवे साल में पूरा दस गो सिक्सर मार लिहलसि,
नौ साल में दस गो फिलिम बनवलसि आ सगरी फिलिम सुपर हिट त भइबे कइली स लोग एहनी के भोजपुरी सिनेमा के मील के पत्थरो मानल.
आदि शक्ति इंटरटेनेंट के मुखिया दूर्गा प्रसाद मजूमदार का बारे में कहला कि दुर्गा दादा आजु के भोजपुरी फिलिमन के लाईब्रेरी हउवें आ अगर बढ़िया फिलिम बनावे के होखे त एह लाइब्रेरी में आईं आ जानीं कि सुपर हिट फिलिम बनावल कइसे जाला.
आदि शाक्ति भोजपुरी फ़िल्म जगत के करीब सगरी अभिनेता, अभिनेत्री, निर्माता, निर्देशकन संगे काम कइले बिया. कंपनी हमेशा ओह निर्माता लोग के साथ देले जे ईमानदारी से मेहनत क के आपन फिलिम बनावेले.
(शशिकांत सिंह, रंजन सिन्हा)


text:
हालही में दिल्ली में पुर्वान्चल एकता मंच के आयोजित 7वाँ विश्व भोजपुरी सम्मलेन में भोजपुरी कलाकारन के सम्मानित कइल गइल. सम्मान का बाद अपना संबोधन में गुन्जन पन्त खुशी जतवली कि गैर भोजपुरी होखला का बावजूद भोजपुरी से जवन मान-सम्मान आ प्यार उनुका मिलल बा तवना ला ऊ भर जिनिगी भोजपुरिया समाज के आभारी रहीहें.
एह आयोजन में भोजपुरी सिनेमा के महानायक कुणाल सिंह, सुपर स्टार नायक मनोज तिवारी, पवन सिंह, चुन्नू सिंगापुरी, फिल्म निर्माता अभय सिन्हा, निर्देशक राजकुमार आर. पाण्डेय, नृत्य निर्देशक कानू मुखर्जी, आ अभिनेत्री अंजना सिंह, संगीता तिवारी, सीमा सिंह अउर नेहाश्री सिंहो के सम्मानित कइल गइल.
राजस्थान के स्टार अभिनेत्री नेहाश्री सिंह के “पुर्वान्चल गौरव सम्मान” से सम्मानित कइल गइल जिनकर फिल्मी कैरियर के शुरुआत भोजपुरी हिट फिलिम “साजन चले ससुराल” से भइल रहल.
(अपना न्यूज)


text:
ब्वायज फिल्म के बैनर तले बनत भोजपुरी फिलिम “पिरितिया कबो टूटे ना” के दुसरका शेड्युल शनिचर का दिन से मुजफ्फरपुर के अलग-अलग लोकेशन पर शुरू भइल बा. प्रेमतिकोन पर आधारित एह फिल्म के कहानी में तीन गो लड़िका एकेगो लड़िकी के दिवाना हो गइल बाड़ें, एगो से दोस्ती, दोसरका से प्यार आ तिसरका से शादी! फेर एह तीनों के प्रेम कइसे बरकरार रहऽता, इहे एह फिलिम में देकावल गइल बा.
मुख्य भूमिका मे जानल मानल भोजपुरी गायक सकल बलमुआँ का साथे शांडिल्य इशान, मीली देबनाथ, नेहा गुप्ता, करण, आनंद मोहन, सुरेश भारती, अमान अली खान, सतीश सहनी, रंजना देसाई, संजय रजक वगैरह बाड़ें.
एह मे कुल बारह गो गीत बा जवनन के जितेन्द्र कुमार सुमन, सबा दरभंगवी, अनिल, अमीर हमजा, विनय निखील वगैरह लिखले बाड़न आ संगीत दिहले बाड़ें रंजन बाबला. छायांकन विजय जी के आ डांस डायरेक्शन शांडिल्य इशान के बा. निर्माता इब्रान खान आ निर्देशक जितेन्द्र कुमार सुमन हउवें. सहायक निर्देशक दीपांकर सिंह अउर एम के राणा बाड़ें.
(कुन्दन राज, 09835778058)


text:
– भोजपुरिया भईया
गरमी से कोलकाता परेशान बाटे… अउर परेशानी त तब बढ़ जाला जब केकेआर हार जाला… खैर कहे वाला कह रहल बा कि आईपीएल के हर मैच… खरीदल बेचल जा रहल बा… का ललित अंकल ई हम का सुन रहल बानी? खैर दादा इज दादा… अरे तुमसे बढ़कर दुनिया में न देखा कोई और… एकरा आगे कुछ कहींऽऽ कि रऊआ समुझ चुकल बानी?
लास्ट सेवन डेज में काफी कुछ देखे के मिलल… अरे का का बताई भाई… आपन कोलकाता वाकई निराला हऽ… एइजा के जनता कब का करी… केहू ना कह सकेऽऽ. अब ईएमबाइपासे में हास्पीटल काण्डे के ले लऽ… कवनो लंका काण्ड से कम थोड़ही रहे? तोड़ फोड़ो बड़ा फिल्मी स्टाइल में भइल रहे… साँच कहऽ त एह पब्लिक ताण्डव खातिर गर्मिये रिस्पान्सिबल बा…
अरे भाई, भरल दुपहरिया में त हमरा… अइसन लागेला कि ई कलकत्ता न हऽ बलुक छपरा हऽ… वाह का लू चल रहल बिया. गरम हवा… एकरो एगो अलगे मजा बाटे… मजा आईपीएलो में अब खतम बाटे… नो केकेआर… .मतलब नो आईपीएल…
आजुकाल्हु कलकत्ता में दस रुपिया का नीचे नारियलो पानी नइखे मिलत… आ जवन मिलऽता… ओकरा के पी के… मन नइखे भरत. सोचऽतानी खीरा खा के तनी गरमी से राहत मिली… बाकिर खीरो अब जेब पर भअरी पड़ऽता…
हर इलाका… हर मुहल्ला… में हमार आना जाना लागल रहेला… कुछ दिन पहिले बेहाला इलाका में गइल रहनी… साँझ छह से सात के बीच के टाइम रहे… आदमी आफिस से घर लवट रहल बाटे… दिन भर के थकल हारल… इंसान घरे पहुँच के शांति ढूंढ़ेला… बाकिर रोडसाइड पालिटिकल मीटिंग… शांति से रहे दी तब न… चुनाव में ज्यादा दिन नइखे… लाउड स्पीकर के जोरजोर से बाजल शुरु हो गइल बाटे.
आजकल हमार नजर शहर के सफाई क ऊपर कुछ जादही पड़ रहल बा… महात्मा गाँधी रोड मेट्रो स्टेशन से सन्मार्ग वाली फुटपाथ पकड़ के हम सेन्ट्रल मेट्रो स्टेशन का ओर जात रहनी… अब का बताईं… फुटपाथ पर चलल बड़ा डिफिकल्ट बाटे… गंदगी त छोड़ दीं… दोकान के त पुछीं मत… केहू घुघुनि पावरोटी बेचऽता… त केहू डायरी… केहू पुरान कैसेट बेचऽता… का नइखे बेचात? मेडिकल हास्पीटल का पास त खायेपिये के दोकानन के मेला लागेला… वोइजा से चल के निकलल माने स्पेस में राकेट छोड़ल एकही बात हऽ… फुटपाथ चले खातिर हऽ आ कि दुकान लगा के बिजेनस चलावे खातिर ई त पता लगावे के पड़ी…
खैर… अब हम का पता लगाईं… कई महीना से हम ई पता लगावे में लागल बानी कि डुप्लीकेट सर्टिफिकेट के प्रिंटिंग कहाँ होखेले? एगो खबर मिलल बा… कि बैरकपुर मे एगो टीचर बाड़न… उनकाकिहां एह तरह के न्यूज रहेला.
आजकल त ओहि आदमी के पूछ बा… जे ई बता सकी कि कोलकाता म्युनिसिपल कार्पोरेशन के इलेक्शन में केकरा कहाँ सीट मिली… खबर त इहो मिल रहल बिया कि कुछ कुछ लोग तीस तीस लाख रुपिया ले के तइयार बा… कि टिकट मिली आ पइसा ढालब अउर जीत जाईब… ई सुन के हमरा ई ना बुझाला… कि आपन केएमसी फुचका वालन प तनी कड़ाई काहे नइखे करत? ना ना… हमार मतलब बस इहे बा कि फुचका वालन के तनी साफ सफाई क बारे में बतला दिहल जाव… अरे भाई सफाई से घूस खा भा फुचला दुनुहजम हो जाई…
चलीं अब हमहूं जाईं… अगिला हफ्ता फेर मिलब… चलते चलते… हम हैं राही प्यार के… भोजपुरिया भईया कहतारन… सबके टाटा बाय वाय…
bhojpuriyabhaiya@gmail.com


text:
भोजपुरी सुपरस्टार दिनेशलाल यादव ‘निरहुआ’ के पचासवीं फिलिम ‘निरहुआ हिन्दुस्तानी’ के धूम एह घरी सगरी बिहार में मचल बा. पिचला हफ्ता बिहार के पचास गो सिनेमाघरन में ऐतिहासिक ओपनिंग लेत रिलीज भइल एह फिलिम ‘निरहुआ हिन्दुस्तानी’ के हर वर्ग के दर्शक बहुते पसंद करत बाड़े. फिलिम के हर सीन आ गाना प दर्शकन के बढ़िया रिस्पान्स मिलत बा.
निरहुआ इंटरटेनमेंट प्रा० लि० अउर राहुल खान प्रोडक्शन के प्रस्तुति आ निर्माता प्रवेशलाल यादव अउर राहुल खान के एह फिलिम के निर्देशन सतीश जैन कइले बाड़न. एह में निरहुआ के शानदार अभिनय आ एक्शन के दर्शक बहुते पसंद करत बाड़े. एह फिलिम में निरहुआ के नायिका बन के एगो नया तारिका आम्रपाली आइल बाड़ी.
‘निरहुआ हिन्दुस्तानी’ फिलिम वीणा (पटना), पायल (मोतिहारी), आर.डी. (सीतामढ़ी), श्याम (मुजफ्फरपुर), गणेश (हाजीपुर), दरबार (सीवान), जनता (गोपालगंज), दीपम (घोड़ासहन), दुर्गा (सुगौली) समेत दू दर्जन सेंटरन पर शानदार व्यवसाय करत बिया. एकरा प्रमोशन में निरहुआ एह घरी बिहार के दौरा करत बाड़न. दर्शक निरहुआ के क्रेज में ‘हर हर निरहुआ, घर घर निरहुआ’ के नारा लगावत बाड़े. दुसरको हफ्ता में निकहा कलेक्शन बिटोरात बा.
‘निरहुआ हिन्दुस्तानी’ के एह सफलता खातिर निरहुआ के ढेरहन शुभकामना!
(प्रशांत-निशांत)


text:
Life imprisonment to six kidnappers
A fast track court in Sasaram has sentenced for life six kidnappers of an electrician of Efcon. Police has arrested the kidnappers along with the ransom money.
सासाराम के एगो फास्ट ट्रैक कोर्ट इफकान कंपनी के एगो कर्मचारी के साल २००८ में अपहरण करे का आरोप में छह गो दोषियन के उमिर कैद के सजा सुनवले बा.
ऊ कर्मचारी सोन नदी पुल के काम में लागल रहुवे जब फिरौती खातिर ओकर अपहरण कर लिहल गइल रहे. जाँच का क्रम में पुलिस छह गो अपहरणकर्तन के फिरौती खातिर दिहल दू लाख रुपिया का साथे गिरफ्तार कर लिहले रहे. ऊ लोग पचास लाख के फिरौती मँगले रहुवे.
दोषियन के नाम निर्मल, विजेन्द्र, रामाशीष, अरविन्द उर्फ विनोद, सतेन्द्र, आ शिवमुनी ह.


text:
बसंत ऋतु से पहिले पतझर आवेला. पुरान पतई झर जाली सँ आ नया नया पतई निकले लागेला त कहल जाला कि बसंत आ गइल. बाकिर आजु ऋतु का बारे में ना बतिया के हमरा पत से पतुरिया के चरचा ले अपना के बन्हले राखे के बा. काहे कि पिछला दू बेर से पत से पतुरिया के चरचा छूट जात रहल ह.
आजु जब पत से पतुरिया के चरचा उठावे के सोचनी त पतझर दिमाग में आ गइल आ संगही धेयान में आइल कि पत से पतझर के कतना बढ़िया संबंध ह. पत झर जाव त नीमन नीमन फेंड़ पौधा ठूँठ हो जाले. वइसे त पत के माने होला मान प्रतिष्ठा इज्जति आ सोंची त पेड़ पौधा खातिर पतई ओकर पत जइसन होखेला. पतई झर जाव त पेड़ नंगा हो जाई आ आदमिओ के इहे हाल होला. एहीसे बनल बा पत उतारल, पत लीहल, पत राखल. औरत के पति एह पत से जुड़ल होले कि ना से त विद्वाने बता पइहें बाकिर बतकुच्चन खातिर ओकरो के पत से जोड़ल जा सकेला. जे औरत के पत राखे आ उतारे दुनू के हक राखेला उहे नू पति होखेला. अब अलग बाति कि आजु का जमाना में महिला सशक्तिकरण वाला लोग एह पर बवाल मचा सकेला. बाकिर ई ओह लोग के रोजी रोटी होला आ बहुते लोग एही काम के कमाई खाला. पता ना कतना लाख एनजीओ देश में बाड़े जे कवनो ना कवनो मुद्दा ले के जीयत बाड़े आ जीयत खात बाड़े. एह लोगन के मकसद कबो ओह मुद्दा के समाधान करे के ना होखे काहे कि जबले मुद्दा जीही तबले ओह लोग के रोजीरोजगारो जिंदा रही. पोलियो देश से खतम हो गइल त पता ना कतना लोग के रोजी रोटी खतम हो गइल. अब उ लोग कवनो दोसरा बेमारी का फेर में लागल होखीहें भा मनावत होखीहें कि कवनो ना कवनो जगहा एकाध गो केस फेरू भेंटा जाव आ पाँच सात साल फेरू कमाए खाए के जोगाड़ बन जाव.
मामिला फेरु पत से बहके लागल बा एहसे बात के रुख मोड़ के लवटल जाव पताका प. पताका प्रतीक से बनल कि पत से एहु बात प विद्वाने चरचा कर पइहें. बाकिर हम त कहब कि पत देखावत, फहरावत कपड़ा के पताका कहल जाला. एह पताका का फेर में राजनेतो लागल रहेलें कि उनुकरे पताका फहरो आ दोसरा के पताका के पतन हो जाव. पतन माने पत+न. पत गिरल त पतन हो गइल. वइसे गिरला के पतन थोड़ही कहल जाला ओकरा ला त गिरल ढिमलाइल ढहल जइसन शब्दन के इस्तेमाल होला. बात के ढेर लमारे चलीं त पतरो के पत से जोड़ दीं बाकिर तब लोग हमरे पतरा बाचे लागी. पतरा पन्नो के कहल जाला बाकिर खास क के ओह पन्ना के जवना प ग्रह नक्षत्रन के चाल चलन के पूरा जानकारी उतारल होले. आ चाले चलन से पत रहेला भा उतरेला. पतराइल माने दूबर भइल, पातर हो गइल, भा कम पड़ गइल. दाल पतराए त ओह में पानी डाल के अउरी पतरा दिहल जाला आ एह पतरइला से ओह पतरइला के समाधान हो जाला जवन कम होखला प कहाला.
बाकिर अतना कुछ कहला का बादो हमरा बुझात नइखे कि पतुरिया के पत से कइसे जोड़ीं. पतुरिया वेश्या के कहल जाला खास क के ओह वेश्या के जे नाचे गावे का साथे आपन धंधा चलावेले. अब पुतली से पतुरिया बनल कि पतुरिया से पुतली बाकिर हम त इहे कहब कि जब औरत आपन पत तूड़ देव त पुतुरिया हो जाले आ मरद आपन पत तूड़े त पतित.


text:
जरुरत बा भोजपुरी प्रचारकन के
अगर रउरा अपना माई बोली से लगाव बा आ रउरा एकरा ला कुछ कइल चाहत बानी त टटका खबर पर राउर स्वागत बा. आजुए लॉगिन करीं आ अपना निजी जानकारी का आधार पर (कवनो अखबार, वेबसाइट भा सोशल मीडिया ग्रुप से मिलल जानकारी मान्य ना होखी.) खबर पोस्ट कइल शुरु क दीं. लॉगिन करत घरी आपन जानकारी सही सही भरब काहें कि ओही आधार पर भत्ता के भुगतान कइल जाई. ई काम कनवो हिसाब से नौकरी ना मानल जाई आ राउर हैसियत एगो स्वंयसेवी भोजपुरी प्रचारक के रही. कवनो प्रचारक के बिना पहिले से बतवले हटावे आ ओह जिला से नया प्रचारक चुने के अघिकार संपादक के बा.
हेडलाइन भा मथैला दस शब्द से अघिका के ना होखे. आ खबर कम से कम 500 शब्द में आ अधिक से अधिक 100 शब्द में लिखल होखे. रोमन में लिखेवालन के प्रतिबन्धित क दीहल जाई आ उ दुबारा कुछ पोस्ट ना कर पइहें. पोस्ट सम्पादक सकरीहें भा छाँट दीहें आ एकरा पर कवनो सवाल ना कइल जा सके.
चुनाए के आधार
कम से कम 5 गो खबर भेज लीहला आ संपादक से प्रकाशन लायक चुना गइला का बादे रउरा के प्रचारक मानल जाई. शुरुआत में एक जिला से एके गो प्रचारक के चुनल जाई. आ ओकरा बादे रउरा के भुगतान करे जोग मानल जाई. चुना गइला का बाद रउरा के फोन आ ईमेल से जानकारी दे दीहल जाई.
जिला जहँवा से प्रचारक चुनल जइहें –
सारण, बलिया, भोजपुर, सिवान, गाजीपुर, रोहतास, गोपालगंज, गोरखपुर, कैमूर, पश्चिम चंपारण, देवरिया, पूर्वी चंपारण, बक्सर, मऊ, जौनपुर, महराजगंज, वाराणसी, आजमगढ़, चंदौली, मिर्जापुर, कुशी नगर, संत रविदास नगर, पलामू, गढ़वा, आ सीधि.
चुना गइल प्रचारकन के भुगतान के आधार नीचे दीहल जा रहल बा.
महीना का आखिरी दिन ले प्रकाशित खबर
- 20 गो भा ओकरा से कम पर कुछ ना.
- 40 गो से अधिका प्रकाशित खबर पर पाँच सौ रुपिया.
- 120 गो से अधिका प्रकाशित खबर पर एक हजार रुपिया.
- 300 से अधिका प्रकाशित खबर पर दू हजार रुपिया.
- 500 से अधिका प्रकाशित खबर पर तीन हजार रुपिया.
- 1000 से अधिका प्रकाशित खबर पर पाँच हजार रुपिया.
सबसे अधिका प्रकाशित खबर वाला के दस प्रतिशत के बोनसो दीहल जाई. एकरा अलावे विज्ञापन आ अउरी बिजनेस जुटावे वाला के पचीस फीसदी कमीशनो दीहल जाई. विज्ञापन भा अउरी बिजनेस जुटावल जरुरी नइखे आ ओकरा ला कवनो लक्ष्य तय नइखे कइल गइल. ई सब रउरा मर्जी पर रही.
त चलीं शुरु हो जाईं अपना अगल बगल के खबर भेते में.
खबर का होला –
जवन बाति केहू लुकावल भा छिपावल चाहे ओकरे के खोज निकालल जाला खबर ला.
जवन बाति केहू प्रचारित भा जनावल चाहे ओकरा के विज्ञापन मानल जाला.
खबर में जरुरी तत्व –
What = का खबर बा
Where = कहवाँ भइल – जगहा के जानकारी
When = कब भइल – घटना के समय
How = कइसे भइल – घटना कवना तरह से भइल
Why = काहे भइल – घटना का पाछे के कारण का रहुवे
What is happening thereafter = का हो रहल बा – घटना का बाद ओह बारे में का प्रगति बा.
सावधानी राखल जरुरी बा कि
राउर भेजल खबर केहू के चरित्र हनन मत करे, अफवाह मत होखे, केहू का निजी जिनिगी का बारें में मत होखे, काहें कि हमनी का भोजपुरी के सेवा करे आइल बानी मुकदमा लड़े ना.
अब आईं भाषो पर चरचा कर लीहल जाव.
भोजपुरी वाचिक भाषा अधिका ह आ एहमें लिखल पढ़ल सीमित बा. हमनी के कोशिश रहे के चाहीं कि –
भोजपुरी के एगो मानक रूप भा शैली रहे हमनी के प्रकाशन के. एहसे – ने, भी – एह दू शब्दन के इस्तेमाल ना होखे,
संयुक्ताक्षर के इस्तेमाल कम से कम होखे.
जबरदस्ती कवनो शब्द के तूड़ताड़ के भोजपुरियावल मत जाय. शब्द के शब्दे रहे दीहल जाव सबद नइखे करे के. देश, भाषा जइसन शब्दन के देस भा भासा लीखल जरुरी नइखे. हँ स्टेशन का जगहा टीसन लिखाव त बढ़िया रही.
संपादक के पूरा अधिकार रही कि रउरा सामग्री में अपना हिसाब से सुधार क सकीहें, भा सीधे नकार सकीहें. एह पर कवनो बहस के गुंजाइश ना होखी. गँवे गँवे रउरो जान जाएब कि का आ कइसे लिखे के बा.


text:
युवा उत्कर्ष साहित्यिक मंच के द्वारा मासिक गोष्ठी के आयोजन रेलवे ऑफिसर्स क्लब ,पी. के. रोड़ नई दिल्ली में भइल। एह काव्य गोष्ठी के
अध्यक्षता वरिष्ठ साहित्यकार श्रीमती लता यादव जी कइनी। विशिष्ट अतिथियों में “नवांकुर साहित्य सभा ”के अध्यक्ष श्री अशोक कश्यप ,”हमारा मेट्रो” के साहित्य सम्पादक श्री लाल बिहारी लाल, गीतकार सुश्री मीरा शलभ ,ग़ज़लकार प्रो.रमेश सिद्धार्थ,श्याम नंदा नूर .आ ट्रू मीडिया की उपसम्पादक ड़ॉ. पुष्पा जोशी जी की गरिमामयी उपस्थिति में आयोजित कइल गइल।
युवा उत्कर्ष साहित्यिक मंच के अध्यक्ष रामकिशोर उपाध्याय आ संरक्षक रमेश सिद्धार्थ सुश्री मीरा शलभ एवं श्याम नंदा नूर द्वारा डा देवनारायण शर्मा को शाल आ श्रीमदभागवत गीता आउरी ‘उत्कर्ष काव्य -सग्रह’ के एक प्रति सम्मान में भेट कइल गइल। डॉ. शर्मा के उनकर साहित्यिक गतिविधियों खातिर मंच द्वारा “साहित्य भूषण सम्मान” से भी कुछ दिन पहिले नवाजल गइल रहे। एह सुअवसर पर कवि,लेखक पत्रकार आ समाजसेवी लाल बिहारी लाल के उनकर भोजपुरी कविता ‘क्रांति’ बी.आर .अंबेडकर बिहार विश्वविद्यालय के स्नातक आ नालंदा ओपेन विश्वविद्यालय के स्नातकोतर पाठ्यक्रमों में शामिल भइला पर मंच के अध्यक्ष रामकिशोर उपाध्याय एवं बरिष्ठ साहित्यकार नंदा नूर द्वारा अंग वस्त्र आ पुस्तक से सम्मानित कइल गउल|
एह आयोजन में राष्ट्रीय राजधानी क्षेत्र दिल्ली आ एन.सी.आर. के लगभग तीन दर्ज़न से अधिक कवि /कवयित्रि आपन आपन काविता पाठ से भावों के नदी परवाहित कइनी जे मे मंच के कोषाध्यक्ष श्री सुरेशपाल वर्मा, श्याम नंदा नूर,अजय अज्ञात, अकेला इलाहबादी, मंजू वशिष्ठ, मनोज काम देव शर्मा, अंजुम जाफरी (पत्रकार रफ़्तार टाईम्स)शायर असलम जावेद, ओम प्रकाश शुक्ला, डा.पुष्पा जोशी, सुश्री सविता सौरभ, सुश्री मीरा शलभ, संजय कुमार गिरि (कवि एवं पत्रकार )लाल बिहारी लाल (साहित्यिक संपादक हमारा मैट्रो )शायर अली खान,श्यामल सिन्हा, श्यामा अरोरा, वसुधा कनुप्रिया, विवेक आस्तिक, अशोक सपरा आदि प्रमुख रुप से रही। मंच के सफल संचालन श्वेताभ पाठक जी आपन लाजबाब अंदाज़ में कइनी और कार्यक्रम के कुशल संयोजन ओम प्रकाश शुक्ल जी के रहे।


text:
भाषा परिवार
आपस में सम्बन्धित भाषावन के भाषा-परिवार कहल जायेला। कउन भाषाकुल कउन परिवार में आवेला, एकर वैज्ञानिक आधार बा।
इस समय संसार के भाषावन के तीन अवस्थाकुल बाडें। विभिन्न देशवन के प्राचीन भाषावन जेकर अध्ययन आ वर्गीकरण पर्याप्त सामग्री के अभाव में नईखे हो सकल, पहलीका अवस्था में बा। इकुल के अस्तित्व इमें उपलब्ध प्राचीन शिलालेखवन, सिक्कवन आ हस्तलिखित पुस्तकवन में अभी सुरक्षित बा। मेसोपोटेमिया के पुरान भाषा ‘सुमेरीय’ तथा इटली क प्राचीन भाषा ‘एत्रस्कन’ एही तरह की भाषाकुल हवें। दूसर अवस्था में अईसन आधुनिक भाषाकुल हवें, जेके सम्यक् शोध के अभाव में अध्ययन आ विभाजन प्रचुर सामग्री के होते हुए भी नईखे हो सकल। बास्क, बुशमन, जापानी, कोरियाई, अंडमानी आदि भाषाकुल एही अवस्था में बाड़ें। तीसरका अवस्था के भाषावन में पर्याप्त सामग्री बा आ उका अध्ययन एवं वर्गीकरण हो चुकल बा। ग्रीक, अरबी, फारसी, संस्कृत, अंगरेजी आदि अनेक विकसित एवं समृद्ध भाषाकुल इके अन्तर्गत आवेलें।


text:
अभिनय में दमखम होखे त भाषा भा इलाकावाद हावी ना होखे. एकर ताजा उदाहरण देखे के मिलल मुंबई में जहवाँ एगो मराठी फिल्म के प्रीमियर में भोजपुरिया टाइगर रवि किशन बतौर मुख्य अतिथि बोलावल गइल आ ओहिजा उनुकर भरपूर सम्मान कइल गइल.
गौरतलब बा कि मराठी फिल्म जगत बढ़िया फिलिम बनावे खातिर जानल जाला. भोजपुरी फिल्म जगत कभिए कभार राष्ट्रीय पुरस्कारन में आपन मौजूदगी दर्ज करा पावेला जबकि मराठी फिलिम ओहिजा हर साल मौजूद रहेला.
मुंबई के लोअर परेल के पीवीआर में आयोजित मराठी फिल्म “मसाला” क प्रीमियरो में मराठी फिल्म जगत के अनेके जानल मानल राष्ट्रीय पुरस्कार विजेता निर्देशकन का अलावा अभिनेत्री रेवती, सोनाली कुलकर्णी, अमृता सुभाष, उमेश कुलकर्णी वगैरह मौजूद रहले. मराठी फिल्म जगत से मिलल एह सम्मान से गदगद रवि किशन मराठीए में आपन संबोधन दिहले. रविकिशन कहलन कि मराठी फिलिमने का तरह भोजपुरियो सिनेमा के आपन एगो बढ़िया दर्शक वर्ग तइयार करे के चाहीं. कहलन कि जइसे दयाल निहलानी भोजपुरी फिल्म के निर्देशन करिके भोजपुरी सिनेमा के गरिमा बढ़वले ओही तरह अउरियो बढ़िया निर्देशकन के भोजपुरी में आवे बोलावे क चाहीं जेहसे कि भोजपुरी फिलिमन के स्तर सुधरे.
बहरहाल, एगो भोजपुरी कलाकार के मराठी फिल्म जगत से मिलल सम्मान खाली रविए किशन ला ना बलुक सगरी भोजपुरी फिल्म जगत ला ख़ुशी क बात बा.
(उदय भगत के रपट)


text:
बौद्ध धर्म
बौद्ध धर्म एगो प्रमुख धर्म बाटे जवन गौतम बुद्ध के शिक्षा पर आधारित दर्शन आ जीवन शैली के अनुपालन करे ला। ई उत्तर भारत आ नेपाल के इलाका में पैदा भइल धर्म हवे जहाँ इतिहास के अनुसार गौतम बुद्ध छठवीं से चउथी सदी ईसा पूर्व के बीच में कौनों समय मगध राज में रहलें।
वर्तमान समय में ई धर्म भारतीय उपमहादीप, पूर्ब एशिया आ दक्खिन पूर्ब एशिया में प्रमुख रूप से बिस्तार लिहले बाटे। एकरे माने वाला लोग के संख्या के हिसाब से ई दुनिया के चउथा सभसे बड़ा धर्म बाटे।
गौतम बुद्ध[संपादन]
वर्तमान भारत आ नेपाल के सीमावर्ती इलाका में शाक्य कुल में पैदा राजकुमार सिद्धार्थ, जिनके बाद में शाक्य मुनि आ गौतम बुद्ध कहल गइल बौद्ध धर्म के अस्थापना करे वाला रहलें। बुद्ध शब्द के अर्थ होला जेकरा के बोधि अर्थात सत्य के ज्ञान मिल चुकल होखे, जे जाग चुकल होखे। हालाँकि, बुद्ध के समय के बारे में कई ठो बिबाद बाड़ें, ज्यादातर लोग इनके जीवन 563 ई.पू. से 483 ई.पू. की बीच में मानेला।
शिक्षा[संपादन]
बौद्ध धर्म चार गो आर्य सत्य आ अष्टांगिक मार्ग के अनुसरण के शिक्षा देला।


text:
बहराइच के चिलवरिया चीनी मिल का सोझा खाड़ एगो ट्रक से एगो बस टकरा गइल. बस अंबेदकर नगर के किछौछा शरीफ से जायरीन के लेके दरगाह शरीफ जात रहुवे. दुर्घटना का बाद बस में आग लाग गइल जवना चलते पंद्रह जने के मौत हो गइल.
सरकार मृतकन के परिवार के एक एक लाख आ घवाहिलन के पचास पचास हजार के सहायता देबे के एलान कइले बिया.
जायरीन के बस दुर्घटना में पंद्रह लोग के मौत
बहराइच के चिलवरिया चीनी मिल का सोझा खाड़ एगो ट्रक से एगो बस टकरा गइल. बस अंबेदकर नगर के किछौछा शरीफ से जायरीन के लेके दरगाह शरीफ जात रहुवे. दुर्घटना का बाद बस में आग लाग गइल जवना चलते पंद्रह जने के मौत हो गइल.


text:
दू रंग नीतिया
काहे कईल हो बाबू जी दू रंग नीतिया।
बेटा के जनम में त सोहर गवईल अरे सोहर गवईल।
हमार बेरिया, काहे मातम मनईल हमार बेरिया।
दू रंग नीतिया
काहे कईल हो बाबू जी दू रंग नीतिया।
बेटा के खेलाबेला त मोटर मंगईल अरे मोटर मंगईल।
हमार बेरिया, काहे सुपली मऊनीया हमार बेरिया ।
दू रंग नीतिया
काहे कईल हो बाबू जी दू रंग नीतिया।
बेटा के पढ़ाबेला स्कूलिया पठईल अरे स्कूलिया पठईल।
हमार बेरिया, काहे चूल्हा फूँकवईल हमार बेरिया।
दू रंग नीतिया
काहे कईल हो बाबू जी दू रंग नीतिया।
बेटा के बिआह में त पगड़ी पहिरल अरे पगड़ी पहिरल।
हमार बेरिया, काहे पगड़ी उतारल हमार बेरिया।
दू रंग नीतिया
काहे कईल हो बाबू जी दू रंग नीतिया।
एके कोखी बेटा जन्मे एके कोखी बेटिया।
दू रंग नीतिया
काहे कईल हो बाबू जी दू रंग नीतिया।
अंक - 17 (3 मार्च 2015)


text:
कंप्यूटर
कंप्यूटर (अंग्रेज़ी:Computer) एगो सामान्य इस्तेमाल में आवे वाला इलेक्ट्रानिक मशीन हवे जेवन प्रोग्राम की आधार पर तेजी से गणना कर सकत बा। ई गणित सम्बन्धी गणना आ तर्क सम्बन्धी गणना,दुनो करे में सक्षम होला। शुरुआती दौर में कम्प्युटर खाली इलेक्ट्रानिक न होखे बलुक एनालोग कंप्यूटर भी रहलन बाकी अब इलेक्ट्रानिके कंप्यूटर इस्तेमाल होत बाटे।
पहिले की कंप्यूटरन क साइजो खूबे बड़ होखे लेकिन अब टेक्नालजी में अतना सुधार भइल बा की एगो छोटहन घड़ी में ले कम्यूटर समा सकत बाटे।
आम जनता खाली डेस्कटॉप आ लैपटॉप के कंप्यूटर बुझेले बाकि अइसन ना बा। कंप्यूटर आजकाल बहुत चीजन में निहित रूप से लागल रहत बा। एमपी3 प्लेयर, कैमरा, टीवी नियन कइयो अइसन रोज इसतेमाल होखे वाला चीजन में कम्यूटर क इस्तेमाल निहित रूप से भइल रहत बा। मोबाइल फोन त एगो छोटमोट पर्सनल कंप्यूटरे होखल जात बा। एही तरे मौसम बिज्ञान नियर चीजन में इस्तेमाल होक वाला कंप्यूटर अब्बो कमरा भर क होखे लें।


text:
सिनेमा भोजपुरी के ही-मैन विक्रान्त आनन्द के एके साथ तीन गो फिलिम रिलीज ला तइयार बाड़ी सँ. बहुत कमे अभिनेता होलें जिनकर पहिचान फिलिम रिलीज होखे से पहिले बन जाला आ जब बॉलीवुड अभिनेता जॉन अब्राहिम तारीफ करसु त फेर का कहे के बा.पिछला दिने फिलिम शूट आउट एट वडाला के प्रोमोशन का दौरान बॉलीवुड अभिनेता जॉन अब्राहिम दिल्ली में विक्रांत आनंद के खूबे सरहलें.
जॉन कहलन कि उनुका बहुते खुशी बा कि उनका से वर्क आउट करावे वाला, उनकर फिटनेस ट्रेनर आ कोच रहल विक्रांत अब सिनेमा भोजपुरी में हीरो बन गइल बाड़न. कहलन कि ऊ चहीहें कि विक्रान्त हिन्दीओ सिनेमा में बतौर हीरो काम करसु.
वाकई जॉन अब्राहिम बड़हन दिल वाला हउवें आ इहो साँच बा कि विक्रांत आनंद नेक दिल इन्सान आ बढ़िया अभिनेता हउवें. विक्रांत के आवेवाली फिलिमन में “हमार लव स्टोरी”, “ममता का क़र्ज़” आ “विजय तिलक” शामिल बाड़ी सँ.
(अपना न्यूज)


text:
लेखकवृंद
- अभय कृष्ण त्रिपाठी "विष्णु"
- अमरकांत
- अरुण शीतांश
- आचार्य महेन्द्र शास्त्री
- आर. डी. एन. श्रीवास्तव
- आसिफ रोहतासवी
- इंजीनियर राजेश्वर
- कन्हैया प्रसाद तिवारी
- कन्हैया सिंह 'सदय'
- कमला प्रसाद मिश्र ‘विप्र’
- कुबेरनाथ मिश्र 'विचित्र'
- कुलदीप नारायण ‘झड़प’
- कैलाश गौतम
- गंगा प्रसाद 'अरूण'
- गंगाशरण शर्मा
- गायत्री सहाय
- गोरख पाण्डेय
- चंद्रशेखर मिश्र
- चन्द्रभूषण पाण्डेय
- चन्द्रशेखर प्रसाद ‘परवाना’
- जगदीश खेतान
- जनकदेव जनक
- जनकवि भोला
- जयशंकर प्रसाद द्विवेदी
- जितराम पाठक
- जौहर शफियाबादी
- डा उमेशजी ओझा
- डा. गोरख प्रसाद मस्ताना
- डा. डी.टी. राव "बेकाम"
- डा. बच्चन पाठक 'सलिल'
- डा. रीता सिन्हा
- डा0 शत्रुधन पाण्डेय
- डाॅ. राजेन्द्र प्रसाद सिंह
- डॅा० जयकान्त सिंह 'जय'
- डॉ अशोक द्विवेदी
- डॉ ओम प्रकाश सिंह
- डॉ जनार्दन सिंह
- डॉ. रामरक्षा मिश्र विमल
- डॉ.कमल किशोर सिंह
- तेग अली-तेग
- दिलीप कुमार
- दिलीप कुमार पाण्डेय
- दूधनाथ उपाध्याय
- देवेन्द्र आर्य
- धरीक्षण मिश्र
- नन्दकुमार त्रिपाठी
- नर्वदेश्वर पाण्डेय देहाती
- परिचय दास
- पाण्डेय कपिल
- प्रभाकर पांडेय
- प्रभुनाथ उपाध्याय
- प्रभुनाथ मिश्र
- प्रभुनाथ सिंह
- प्रशान्त पाण्डेय
- प्रसिद्ध नारायण सिंह
- प्रो. हरिकिशोर पाण्डेय
- बाबू रघुबीर नारायण
- बिसराम
- बेढब बनारसी
- बेबाक जौनपुरी
- भगवती प्रसाद द्विवेदी
- भिखारी ठाकुर
- भोला प्रसाद ‘आग्नेय’
- भोलानाथ 'भावुक'
- भोलानाथ गहमरी
- मनोरंजन प्रसाद सिंह
- महेन्द्र मिश्र
- मास्टर अजीज
- मुकुन्द मणि मिश्रा
- मृत्युंजय अश्रुज
- मोती बी.ए.
- रसिक बिहारी ओझा 'निर्भीक'
- राजीव उपाध्याय
- राधामोहन चौबे 'अंजन'
- राम जियावन दास 'बावला'
- रामदरश मिश्र
- रामनारायण उपाध्याय
- रामविचार पाण्डेय
- रामेश्वर सिंह 'कश्यप'
- राहुल सांकृत्यायन
- लाल बिहारी गुप्ता 'लाल'
- विवेकी राय
- विश्वनाथ प्रसाद 'शैदा'
- शशि प्रेमदेव
- सत्यनारायण मिश्र ‘सत्तन'
- सुरेश कांटक
- सौरभ पाण्डेय
- हीरा ठाकुर
- हीरा डोम
अवघड़ अउर एगो रात - जयशंकर प्रसाद द्विवेदी
रहल होई १९८६-१९८७ के साल, जब हमारा के एगो अइसन घटना से दु–चार होखे के परल, जवना के बारे बतावल चाहे सुनवला भर से कूल्हि रोयाँ भर भरा उठेला। मन अउर दिमाग दुनों अचकचा जाला। आँखी के समने सलीमा के रील मातिन कुल्हि चीजु घुम जाला। इहों बुझे मे कि सांचहुं अइसन कुछो भइल रहे, कि खाली एगो कवनों सपना भर रहे। दिमाग पर ज़ोर डाले के परेला। लेकिन उ घटना खाली सपने रहत नु त आजु ले हमरा के ना किरोदत।
हमरा घर से चार–पाँच घर छोड़ के एगो हमरे गोतिया बंसी के घर बा। ओ घटना से असली संबंघ त बंसी के ही बा। हर गाँवन मे चिकारी करे वाले लोगन के फौज होले, हमनियों के इहवाँ बा। कुछ लोग उनकरा के रिगावते रहस, काहे ला कि उनका कवानों संतान ना रहुए। बंशी संतान खाति पूजा फरा अउर झाड फूक बहुत करस अउर करावस। कबों कबों ओझा सोखा के भी बोलावस, अउर अपना घर मे हवन पूजन भी करावस। झूठ जाने साँच उनका मन मे ई बात रहे कि कवनों ऊपरी चपरी के चक्कर उनका घरे पर बा। जवन कि उनका बंश बढला से रोकत बाटे, चाहे ई ना चाहत होखे कि उनका घर मे कवनों संतान होखे।
जेठ के महीना रहल होई, जब कुल्हि स्कूल बंद हो जालन स। किसानो लो अपना फ़सली कामन से फारिग रहेला। गांवन मे गर्मिए मे शादी वियाहो ढेर होला। कुल मिलाके फुरसते फुरसत रहेला। बंशी ओहि लगले एगो अवघड तांत्रिक के अपना घरे बोलवलन लेकिन जब उ तांत्रिक उनका दुआर के निगचा के कहलस कि दिन मे हम राउर घर मे ना जा सकीला, ई काम हमरा के रात मे करे के परी। रात के हम तहार घर मंतर से बान्हब, फेरु घर मे प्रवेश करब। तबे कवनों उताजोग हो सकेला।
बंशी के घरे के नीयरे एगो हमरे अउर गोतिया के घर बा, जेकरा के हमनी सभे चाचा बोलीले। उनका घरे पर अवघड के रुके क इंतिज़ाम कइल गइल। फिर त चाचा के घरे ओह अवघड बाबा से मिले खाति गाँव भर से लोग जुटे लागल। घंटा दू घंटा तक उ बाबा गाँव के लोगन बात सुनलस अउर कुछ लोगन के समाधान बतवलस, फिर अपना पुजा मे बईठ गइल। तनी चुकी देर मे संउसी भीड़ छट गइल। सभ केहु अपना अपना घरे चल गइल। चाचा से उ अवघड़ आपन घनिष्ठता बना लीहलस। चाचा जवन हाईस्कूल मे पढ़ावत रहनी, से उहो चाचा के मास्टर कह के बोलावस। कुल जमा ई मानल जा सकत बा कि उ सभके अपना भरम जाल मे फँसा लीहलस। चाचो उनका बाबा कह के बोलावस। चाचा फेरु हमरा के बोलवलन अउर ओह अवघड बाबा से हमरो परिचय करा देहलन।
धीरे-धीरे शाम हो गइल। हमरो के रात मे चाचा के घरे रुके के पड़ गइल। रात सब केहु भोजन क के सो गइल। रात के मजगला के बाद अवघड़ बाबा के करतब चालू भइल। अचके मे हमार नीद खुलल अउर हम अवघड़ बाबा के संगे सड़क पर पवनी। बाबा अपना भारी भरकम आबाज मे आदेश सुनवलन, चुपचाप संगे चलत रह बचवा। बाबा आगे आगे अउर हम उनका पीछे पीछे चल देहनी। हमरा गाँव के नजदीके मे जंगल बा। बाबा जंगल के ओरी बढ़े लगलन। अउर हमार डरो धीरे धीरे बढ़े लागल। बाबा के न जाने कइसे ई बुझा गइल, फेरु उ हमरा के ढांढस ई कह के बंधवलन “डेरो मत बचवा, बस चुपचाप चलत रह।" जंगल के रस्ते मे एगो भैरव मंदिर बाटे, बाबा ओनी सिर झुकावत आगा बढ़ने अउर हम उनका पीछे जंगल मे हेल गइनी। जंगल मे करीब 50 कदम अंदर गइला के बाद बाबा फेरु हमरा से कहलन “बचवा तू इहवें खड़ा रह। हम ओनिए खाड़ हो गइनी। बाबा एगो झाड़ के नगीचे चहुंप के आपन एगो गोड जमीन पर पटकलस, फेरु त अइसन कुछ भइल कि हम खड़े खड़े काँपे लगनी। एगो मुरदा कफन मे लिपटल जमीन के ऊपर आ गइल। बाबा ओहि पर बइठ के थोड़ी देर कवनों मंतर के जाप कइलस। फेर ओकर कफन हटा के मास खाये लगलन। हमरा डर के मारे पूरा शरीर कांपत रहे, बाकी उहवाँ चुप खड़ा रहले के अलावा हमरा लगे कवनों दोसर उपाय ना रहे। आपन भोजन पूरा कइला के बाद, बाबा खाड़ दोबारा से आपन गोड़ जमीन पर पटकलन, त उ मुरदा गाइब हो गइल। फेरु हमरा के लौटे के कहलन , पलक झपके भर के देरी मे हम फेरु ओहि सड़क पर आ गइनी जहवाँ हमार नीद खुलला के बाद अपना के पावले रहीं। फेरु कब अउर कइसे हम अउर उ बाबा आपन आपन बिस्तर पर पहुच गइनी जा ई आजू ले हमरा के ना बुझाइल। लेकिन छत पर जहवाँ हमनी के सुतल रहनी जा, चाचा कपारे हाथ ध के बइठल रहने। शायद उनकरो नींद खुल गइल रहे अउर उहवाँ हमरा अउर बाबा के गायब देख के घबरा गइल रहें। घर के कूल्ही दरवाजा खिड़की देख चुकल रहें, कूल्ही उनका के बंदे मिलल रहे। फेरु बाबा चाचा से बोलने, “काहों मास्टर काहें बइठल बाड़ा?” चाचा घबरा गइने, आ हमरा ओरी देखत कहने, ना बाबा हम ठीक बानी।
अब तू सभे सो जा लो, हमरा के काम करे के बा, ई क़हत बाबा जमीन पर लेट गइलन, फिर हमनियों के बिस्तर पर लेट गइनी जा। नींद हमनी के कब अपना कब्जा मे ले लीहलस, ई ना बुझाइल। हमनी के सुतला के बाद अवघड़ बाबा बंशी के घरे जा के आपन तांत्रिक क्रिया कलाप कइले कि ना, हमनी के ना पता चलल। भोरे सबका जगला के बाद अवघड़ बाबा हमनी से कहने कि राती के उ आपन सारा काम कर देले बाड़ें। एकरा संगही उ इहों बता दीहने कि बंशी के घरे संतान ना हो सकेले। साँचो आजुओ ले बंशी के संतान सुख ना हो सकल बा। जब कबो हमरा ई घटना मन पर जाला, हमार रोआँ-रोआँ काँप उठेला अउर अवघड़ बाबा के चेहरा आँखी मे चौंध जाला।
------------------------------------------
नाम: जयशंकर प्रसाद द्विवेदी
मैनेजिग एडिटर (वेव) भोजपुरी पंचायत
बेवसाय: इंजीनियरिंग स्नातक कम्पुटर व्यापार मे सेवा
संपर्क सूत्र:
सी-39 ,सेक्टर – 3
चिरंजीव विहार, गाजियावाद (उ. प्र.)
फोन : 9999614657
अंक - 68 (23 फरवरी 2016)
सदस्यता लें टिप्पणियाँ भेजें (Atom)
ट्वीट
परसिध पोस्ट
-
भोजपुरी साहित्य के विकास के क्रम में एक से बढि के एक संतन के जोगदान बा। ओही परम्परा आगे बढावले बानी भीखा साहब जी। इंहा कऽ भोजपुरी कऽ कबी...
-
पगे पग ठोकर समय के नचवना कइसन जिनगी सटत रोज पेवना॥ घुमल अस चकरी पलिहर जोताइल नमियो ना खेते बीया बोआइल उमेदे से अंखुवा , फोरी न भुंइयाँ इह...
-
(सब लड़िका क्लास के एगो कोना में बिटोराइल बा, दुगो बेंच गिरल बा चिरकुटवा ओहिमें दबाके माई-माई चिचियाता, लबेदा सुथनी एकदोसरा के झोंटा नवा के...
-
चिथरा पहिर घुसरि पुअरा में देखत सुघर सोनहुल सपना ऊसर बंजर परती धरती सींचि-सींचि लोहू से अपना हम दुनिया के सरग बनवलीं नंदन वन अइसन चमक...
-
केहू आज दिल से भुलाई त कइसे हिया से कहीं दूर जाई त कइसे। कजरवा से चाहे लिखे प्रेम पोथी कि लोरवा से पाती लिखाई त कइसे। बड़ी सांकरी प्रेम के ...
-
रोवाँ झारेला जब जब चुनाव आवैला तरवा चाटैं धीरे धीरे सुहरावैला हार जीत से कउनो मतलब नाहीं राखै जेतना भी लह जाला ठाट से लहावैला गाँव से सिवा...
-
" बाउजी, बाउजी....तनी ऊपर देखेम...उम्म्म्म्म... ना..लइटवा के अंजोरा तनी खड़ियाs जाईं..." बाउजी धीरे धीरे खटिया से उठेके कोसिस कई...
-
अंक - 76 (19 अप्रैल 2016) चइता विशेषांक कऽ रचना सूची संपादकीय चइता नाही बसे अब गाँव में लेख चइता चित्त से जोड़ेला - केशव मोहन पाण्डेय...
-
कलयुग कऽ रंग चाहे घर होखे चाहे गाँव होखे, चिहे जिला देश विदेश होखे, हर जघे एके बाजा बजावत बा, कलयुग आपन रंग देखावत बा। धन खाति...
-
सूनि लऽ हे भाई! आ गइलबा कमरतोङ महंगाई॥ अब दाँत के नीचे ना पहुँची, सब्जी, चीनी अउरी दाल। अमीर, गरीब दूनो भाई के, हो गइल बाटे दशा बेहा...


text:
चलनी दूसे सूप के जवना में बहत्तर छेद
यूपी के पूर्वमुख्य मंत्री मुलायम सिंह दावा कइले बाड़न कि यूपी में मिश्र जइसन आन्दोलन शुरु होखी जेहसे कि एहीजा के भ्रष्ट सरकार के हटावल जा सके. ऊ अपना पार्टी, जवना के सर्वे सर्वा या त ऊ खुद बाड़े भा उनकर बेटा भाई, के तीन दिन के राज्य सम्मेलन में भाषण देत ई बाति कहलन. कहलन कि एह आंदोलन में हिंसा ना होखी. ऊ मरीहें ना बाकिर मनबो ना करीहें. मुलायम जी के आपन जमाना भुला गइल बा शायद जब राज्य के जनता सपाइयन के गुण्डागर्दी से त्रस्त रहे आ मजबूरन ओकरा साइकिल छोड़ हाथी के सवारी करे के पड़ल. मुलायम के जनता जवन सिखवलसि ओकरा के ऊ सीखे के नइखन चाहत.


text:
(रिपोर्ट@गब्बर सिंह)
रायबरेली/खबर आपकी । मोदी के स्वच्छ भारत अभियान के तहत लालगंज के भाजपा कार्यकर्ताओं के द्वारा गेंगासो गंगा तट पर साफ-सफाई का कार्य करके जनता को साफ सफाई के प्रति जागरूक किया । इस सफाई अभियान में भाजपा के जिला सह मीडिया प्रमुख सुशील शुक्ला, भाजपा नेता दीप प्रकाश शुक्ल, जे.पी सिंह, अनूप पांडेय, आशीष बाजपेयी, संतोष पांडेय गेंगासो, मनोज मिश्रा ,सतीश त्रिवेदी, जगन्नाथ पांडेय, रामप्रकाश सिंह, राजेंद्र अग्रहरि, सुरेन्द्र गुप्ता आदि लोग उपस्थित रहें ।
साफ सफाई कर स्वच्छता अभियान के प्रति किया जागरूक …
Advertisements


text:
Sonia elected National President of AICC for the fourth consecutive term
The ruling Congress party has no one suitable to for the presidency of the party so Sonia has been reelected the party President for the fourth term and congressmen says she may continue as the party President for her life as is done in RSS. RSS chiefs are for life. Though they have started handing over the baton in their life time to the choosen one. Sonia too will do the same one day.
कांग्रेस का संविधान में दू तरह के व्यवस्था बा. आम कांग्रेसी खातिर दोसर आ सोनिया राहुल गाँधी खातिर दोसर. काल्हु सोनिया गाँधी फेर से कांग्रेस के अध्यक्षा चुना गइली. केकरा कुकुर कटले रहे जे उनका सोझा आपन परचा भरीत. अब भाजपा एह बाति के गलत बतावत बिया आ कहत बिया कि त्याग के प्रतिमूर्ती एक बेर कांग्रेस के अध्यक्षो पद छोड़ के देखवती !
कांग्रेसी एह बात पर आपत्ति जतवले बाड़न आ कहत बाड़न कि हमनी के मरजी, सोनिया के चार बेर अध्यक्ष बनाईं कि चालीस बेर, दोसर बोले वाला के होला ? ठीके कहत बा लोग. ई मामिला कांग्रेस के ह कांग्रेसे के निपटे के बा. आ कांग्रेस में लोकतन्त्र कबो रहल होखे त रहल होखे इन्दिरा गाँधी का बाद कांग्रेस उनका परिवार का बिना ना चल सके. बीच में सीताराम आइल रहन त कांग्रेस के राम नाम सत्य होत होत बाचल रहुवे. सोनियो का करसु, राहुल बाबू पद लेबे के तइयार नइखन आ बिआहल बेटी के घर के संपत्ति सँउपल भारतीय परम्परा का खिलाफ नू होखी.


text:
– जयंती पांडेय
हमनी के जीवन में कई गो बात नत्थी बा जेहपर हमनी के आपन कवनो हक नईखे. जइसे आपन पड़ोसी, आपन माई बाप आ आपन नांव. ई बस हो जाला एकर चुनाव ना कइल जा सके. लेकिन आज के दुनिया में पहिलका दू गो बात त आपके अधिकार में नइखे लेकिन नांव पर अब हक बा. भदेस नांव बा त दन दे बदल द. अखबारन में त नांव बदले के एगो कालमे खुल गइल बा. लेकिन एहु में एगो बड़ा आश्चर्यजनक बात बा कि नांव बदले वाला 98 प्रतिशत लोग मर्द ह मेहरारू नांव बदलबे ना करऽ सन. एह में हमनी के नेता लोग भी पीछे नइखे.उनकर नांव मशहूर हो गइल बा त लोग आपन नांव नइखे बदलत आ ई गोस्सा शहरन पर उतारऽता. अब देखऽ बम्बई के नांव मुम्बई हो गइल आ मद्रास चेन्नई हो गइल, बंगलोर पर तो रोज विवाद होला कि बंगलूर ह कि बंगलुरू. बंगाल बंगहो हो गइल. अब देखऽ कि बंगाल के बाहर बंगाली डाक्टर बंगो डाक्टर हो जहिंए सन आ बंगाली रसगुल्ला बंगो रसगुल्ला कहाये लागी आ बंगाल के जादू बंगो जादू हो जाई. अब कोलकाता जा त नया हरानी. ममता दीदी जब रेलमंत्री भइली त इहवां के मय मेटो रेल के स्टेशनन कं नांव बदल दिहली. अब नांव हो गई उभम कुमार आ मास्टर दग् वगैरह-वगैरह..एक इओर लोग दनादन नांव बदलऽता दोसरका इयोर केहू के नांवे नइखे मिलत कि नाती पोता के का नांव दी. अरे दू चार के टेलीफोन डायरेक्टरी मंगवा लेते त बात बनि जाइत. कई बेर ढेर प्रचारित नाँवो के बडहन प्राबलम हो जाला. अभी अण्णा के नांव चलल बा. कई गो मेहरारू अपना बेटन के नांव अण्णा ध दिहले बाड़ी. अब आगे जा के कवनो लड़िकी अण्णा से कइसे बियाह करी ?
काहे कि अण्णा के माने होला भइया. – ज्योति
जयंती पांडेय दिल्ली विश्वविद्यालय से इतिहास में एम.ए. हईं आ कोलकाता, पटना, रांची, भुवनेश्वर से प्रकाशित सन्मार्ग अखबार में भोजपुरी व्यंग्य स्तंभ “लस्टम पस्टम” के नियमित लेखिका हईं. एकरा अलावे कई गो दोसरो पत्र-पत्रिकायन में हिंदी भा अंग्रेजी में आलेख प्रकाशित होत रहेला. बिहार के सिवान जिला के खुदरा गांव के बहू जयंती आजुकाल्हु कोलकाता में रहीलें.


text:
बिग बॉस विजेता रह चुकल बिंदु दारा सिंह अब भोजपुरी फिल्म “विध्वंस’ में आपन जलवा देखावत लउकीहें. ईन्वेन्ट्रा इंटरटेनमेंट क पेशकश फिलिम “विध्वंस” में बिंदु अगो अन्धविश्वासी नरभक्षी बनल बाड़े जे छोटहन बच्चन के अपहरण कइला क बाद ओकनी के मार के खा जात बा. निठारी हत्याकांड पर आधारित एह फिल्म से बिंदु पहिला बेर भोजपुरी फिल्म में इन्ट्री लेत बाड़े. एहसे पहिले उनुकर पिता दारा सिंह अनेके भोजपुरी फिलिम कर चुकल बाड़े.
बिंदू के कहना बा कि भोजपुरी फिल्मोद्योग अब विकसित हो गइल बा आ कवनो कलाकार एकर अनदेखी ना करि सके अब. बिंदु एह फिलिम का माध्यम से एगो बड़हन दर्शक समुदाय से जुड़े के तमन्ना रखले बाड़े.
(स्पेस क्रिएटिव मीडिया के रपट)


text:
मीडिया वाले भलही अपना रिपोर्टिंग प्रोफेशन से उकताइल लउकस बाकिर अभिनेत्रियन में रिपोर्टर बने क क्रेज़ बदस्तूर कायम बा. एह कड़ी में नया नाम जुड़ल बा राखी त्रिपाठी के जे अपना अगिला फिलिम “विध्वंस” में एगो तेज़ तर्रार पत्रकार के किरदार में नज़र अइहें. “अचल रहे सुहाग”, “सजना के अंगना में सोलह श्रृंगार”, “धूम मचाईले राजाजी” अउर “जीजाजी की जय हो” जइसन फिलिमन से सुर्खियन में आइल राखी त्रिपाठी रिपोर्टर के एह किरदार के निभावे खातिर बाकायदा एगो न्यूज़ चैनल में बतौर इंटर्न ट्रेनिंग लेबे के योजना बनवले बाड़ी.
निठारी हत्याकांड पर आधारित फिल्म “विध्वंस” के निर्देशक अशोक गोस्वामी क मुताबिक मीडिया रिपोर्टिंग के बारीकी समुझे खातिर, एह पेशा क मुश्किल समुझले बिना एह किरदार से न्याय ना कइल जा सके. एहसे राखी उनुका सलाह पर अमल करे के फैसला कइले बाड़ी. देखल जाई कि जब ई ग्लैमरस रिपोर्टर परदा पर उतरीहें त कवन नया गुल खिलइहें ?
(स्पेस क्रिएटिव मीडिया के रपट)


text:
बच्चियन से कुकर्म करे वालन के फाँसी पर लटकावल जाई
नयी दिल्ली, 22 अप्रैल (वार्ता). 12 बरीस से कम उमिर के बच्चियन से रेप करे वालन के फाँसी पर लटकावे वाला कानून के मंजूरी दिहलें राष्ट्रपति रामनाथ कोविंद. अध्यादेश के मंजूरी मिलते ई कानून लागू हो गइल बा आ साथही शुरु हो गइल बा लिबरल रुदाली.
चर्च एह कानून का खिलाफ बा आ खिलाफ उहो लोग बाड़ें जे एक दिन पहिले ले चिचिया चिचिया के रेप के सजा फाँसी करे के मांग करत रहलें. शायद ओह लोग के उमेद रहुवे कि सरकार अइसन कानून ना बनाई आ ओह लोग के राजनीति के धार तेज हो जाई. बाकिर ई लोग मौदी के समुझे में गलती कर दीहल.
विदेश से लवटले प्रधानमंत्री नरेन्द्र मोदी अपना अध्यक्षता में काल्हु केंद्रीय मंत्रिमंडल के बइठक बोला के एह ‘आपराधिक कानून संशोधन अध्यादेश 2018’ के मंंजूरी दिअवलन आ आजु राष्ट्रपति रामनाथ कोविंद एकरा के आपन मंजूरिओ दे दिहलें.
एह अध्यादेश से बाल यौन शोषण संरक्षण अधिनियम (पोक्सो), भारतीय दंड संहिता, साक्ष्य अधिनियम, अउर आपराधिक कानून प्रक्रिया संहिता में संशोधन कइल गइल बा. कानून में बदलाव का बाद अब 12 बरीस भा एहसे कम उमिर वाली बच्ची के रेप करे वाला के मौत के सजा होखल करी. पहिले अधिकतम सजा उमिर कैद के रहुवे आ कम से कम सात बरीस के जेल के.
अध्यादेश का मुताबिक, नाबालिगन से दुष्कर्म का मामिलन में फास्ट ट्रैक कोर्ट बनावल जाई आ फॉरेंसिक जांच का जरिए सबूत जुटावे के व्यवस्था के मजगर बनावल जाई. पूरा मामिला के सुनवाई दू महीना में कर लेबे के होखी आ छह महीना का भीतर अपीलो के निपटारा करे के होखी. पूरा मामिला कुल 10 महीना में निपटावल अब जरुरी बना दीहल गइल बा.


text:
भोजपुरी के मेगा स्टार खेसारी लाल यादव आ निर्माता अनिल कुशवाहा ले के आवत बाड़े “कच्चे धागे”. आ एकरा के परोसत बावे सीपीआई मूवीज.
एह फिलिम के संगीत चंदा ऑडियो-विडियो कंपनी जारी कइले बिया आ बतावल जात बा कि अबले नाहियो त पाँच लाख कैसेट बिका चुकल बा. एकरा गीतन के डिमांड अतना बा कि एकर डुप्लीकेटो कैसेट बाजार में बिकात बा.
निर्माता अनिल कुशवाहा बतावत बाड़े कि फिलिम पारिवारिक आ कॉमेडी प्रधान हियऽ. एकर शूटिंग गुजरात के राजपीपला में करावल गइल. शूटिंग का दौरान बहुते परेशानिओ झेले के पड़ल बाकिर अब फिलिम पूरा हो गइल बा आ अगिला साल २०१४ में एकरा के रिलीज क दीहल जाई.
अनिल कुशवाहा के कंपनी अनिल एंड अनिल फ़िल्म एंटरटेनमेंट के ई तिसरकी फिलिम हियऽ. एकरा पहिले “आवऽ ना ओढ़ा दी ओढनिया ऐ राजा जी” अउर “लहू के दो रंग” बनवले रहले जवना के बढ़िया रिस्पांस मिलल रहुवे.
निर्देशक मंजुल ठाकुर, संगीतकार अविनाश झा, लेखक मनोज कुशवाहा, छायांकन फ़िरोज़ खान, फाइटमास्टर हीरा यादव,आ नृत्यनिर्देशक रामदेवन एन्थोनी हउवें.
मुख्य कलाकार बाड़े खेसारी लाल यादव, स्मृति सिन्हा, अंजलि श्रीवास्तव, अभय गुप्ता, गोपाल राय, किरण यादव, रत्नेश वर्णवाल, राजीव दिनकर, प्रेम दुबे अउर सीमा सिंह वगैरह.
(संजय भूषण पटियाला)


text:
‘गुंडईराज’ जइसन सुपरहिट फिल्म देबे वाला निर्माता मनोज चौधरी आ सुपरस्टार पवन सिंह के जोड़ी गुण्डई से बढ़ि के डकैती पर चढ़ आइल बा. ई जोड़ी अपना फिल्म ‘डकैत’ से एक बेर फेरु धमाल मचावे खातिर तइयार बा. मिथिला टॉकिज के बैनर तले बनत एह फिल्म में पवन डकैत के टाईटिल भूमिका में बाड़न. एह फिल्म में उनुकर शानदार एक्शन स्टंट देखे के मिली.
लेखक-निर्देशक रवि भूषण के एह फिल्म में पवन सिंह का साथे मोनालिसा, चांदनी चोपड़ा, प्रतिभा पाण्डेय, मनोज टाईगर, ब्रजेश त्रिपाठी , मनीष चतुर्वेदी, आनंद मोहन, अनिल यादव, विजया, सुबोध सेठ, आफरीन, सोम भूषण, संजय वर्मा के प्रमुख भूमिका बा. गीतकार विनय बिहारी, संगीतकार मधुकर आनंद, एक्शन मास्टर रियाज सुल्तान हउवें.
अबही फिल्म के पोस्ट प्रोडक्शन के काम मुंबई में जोर-शोर से कइल जात बा.
(प्रशांत निशांत के रपट से)


text:
इ पेज बनावला के मुख्य उदेश्य बा की भोजपुरी सीखे वाला के सहायता कइल आ भोजपुरी भाषा के आगे बढ़ावल। येही मकसद से जोगीरा डॉट कॉम पर भोजपुरी भाषा सीखे! पेज बनावल गईल बा, जे भोजपुरी सीखे के चाहत बा भा जाने के इच्छा रखत बा त वो लोग ख़ातिर भी इ पेज बहुत उपयोगी बा।
जोगीरा डॉट कॉम के कोशिश बा की लोग ज्यादा से ज्यादा भोजपुरी भाषा सीखे आ भोजपुरी भाषा बोले।
एह पर भोजपरी के आसान वाक्य आ हर रोज उपयोग में आवे वाला वाक्यन के संग्रह कइल गइल बा, जेसे रउवा सब के भोजपुरी भाषा सीखे आ बोले में आसानी होखे।
अगर रउवो लगे भोजपुरी वाक्यन के संग्रह बा त जोगीरा डॉट कॉम के भेज दीं। राउर वाक्यन के जोगीरा डॉट कॉम के एह पेज प जोड़ दीहल जाई।
इहो देखीं: भोजपुरी शब्दकोश (list of bhojpuri words)


text:
निर्माता अनिकेत अग्रवाल के फिलिम ’कलकतिया भौजी’ के शूटिंग पूरा कर के एकर पोस्ट प्रोडक्शन के काम कोलकाता में होखत बा. जय मां रानी सती प्रोड. के बैनर तले बनल एह फिलिम में नया अभिनेता अनुराग वर्धन के नायक बनावल गइल बा. नायिका बाड़ी मीरा मूर्ती. अनिमेश जायसवाल एकर संयुक्त निर्माता हउवें. एगो अउर निर्माता बाड़ें शशिधर सिंह.
एगो मुलाकात में अनुराग वर्धन बतवलन कि बतौर अभिनेता भलही ई उनकर पहिलका फिलिम होखे एहसे पहिले नाहियो त तीन सौ स्टेज शो के एंकरिंग कर चुकल बाड़न. एह फिलिम में उनकर किरदार एगो मस्त मनमौजी नवही के बा. ज़िंनिगी के शरारत आ भावना से भरल एह किरदार में उनुका अभिनय के सगरी रंग देखावे के मौका मिलल बा आ वादा बा कि अपना दर्शकन के निराश ना करीहें.
फिलिम के लेखक-निर्देशक अशोक जायसवाल, गीतकार मुन्ना दूबे, अशोक सिन्हा, आ सुरेन्द्र, संगीतकार नागेन्द्र निपांशु, छायांकन करेवाला शाहबाज़ खान.
मुख्य कलाकारन में शामिल बाड़ें अनुराग वर्धन, मीरा मूर्ति, बिजली रानी, अशोक सिन्हा, संजय शर्मा, अनिमेश लाल, श्री भगवान शर्मा, निशा सिंह, पारो रानी, प्रतिभा सिंह, इंद्राणी सिंह आ अली खान.
(संजय भूषण पटियाला)


text:
एगो रजा हलन । ऊ बार-बार अप्पन किला बनावऽ हलन आउ गिर जा हल । से एक तुरी सब अमला-कैला के गोजी-लाठी लेके खड़ा रहे कहलन कि अबरी किला के डाहे तो ओकरा जान मार दीहँई । ई बात ओहिजा के नगवा सुनइत हल से ऊ निकल के भागल । लोग ओकरा खदेरलन । रस्ता में एगो गोरखिया (चरवाहा) मिलल, जेकरा से नगवा बड़ी घिघिआयल कि हम गेड़र मार के बइठ जात ही । तू ऊपरे से बइठ जो तो हम बच जायम । चरवाहा पहिले नाकर-नुकुर कैलक बाकि नाग के एगो चीनी घइला देबे ला कहे पर ओकरा पर बइठ गेल । राजा के अदमी आन के आगे बैठ गेलन, नाग बच गेल । नाग के कहल मोताबिक चरवाहा के एगो घइला देलक आउ कहलक कि एकरा में पानी भरके झाँक दिहें आउ गरम करिहें । जब भाफ निकले लगतउ तो ढँकना उघार दिहें । ओकरा में से एगो लड़की निकलतउ । चरवाहा ओइसहीं कैलक आउ लड़की निकलल तो देख के सब चरवाहा भाग गेलन । बाकि नाग के बचावेओला चरवाहा रह गेल तो लड़किया पूछकई कि तोर घर कहवाँ हवऽ । चरवहवा कहलक कि ऊ का झोपड़िया लौकइत हे । दूनो अप्पन झोपड़ी में चल गेलन । उहईं रहे लगलन । एक दिन लड़किया कहलक कि तू सब के गोरू चराना बंद कर दऽ आउ राजा से घर बनावे ला जमीन माँगऽ । चरवाहा राजा भिरु जमीन ला गेल तो राजा कहकथिन कि जने जेतना जमीन मिले उहाँ घर बना के रहऽ गन ।
********** Entry Incomplete ************


text:
बिहार का बाद अब यू.पी. ओ में ‘गोबर सिंह’ के डंका बाजल. जवना तरह से गोबर के पवित्र मानल जाला आ गोबर से लीप दिहला का बाद हर जगहा शुद्ध मान लिहल जाला ओही तरह के फिलिम हवे मेगा स्टार मनोज तिवारी अभिनीत ‘गोबर सिंह’. आजु के फिलिमन के फूहड़ता से फरदवला रहत एह फिलिम के कहानी अलगे चरित्र परोसत बा. एह फिलिम में मनोज तिवारी आ रिंकू घोष का साथही मुंबई कांग्रेस के अध्यक्ष रह चुकल कृपा शंकर सिंह आ हमारा महानगर समाचार पत्र समूह के निदेशक संतोष सिंहो अभिनय कइले बाड़न.
बिहार में धूम मचवला का बाद यूपी में रिलीज भइला पर एह फिलिम के शानदार ओपनिंग मिलल. आ जवना तेजी से सिनेमाघर हाउसफुल के बोर्ड लगावत गइली स उ मनोज तिवारि के क्रेज देखावता दर्शक का बीच. निर्देशक हउवें बॉबी सिंह.
(शशिकांत सिंह, रंजन सिन्हा)


text:
जेकर बनरी उहे नचावे, आन खेलावे काटे धावे. कहला के मतलब कि जवन जेकर काम ह, जवना काम में जे पारंगत बा, उ काम ओही आदमी के करे के चाहीं. दोसर केहु करे चली त नुकसान होखे के अनेसा रहेला. एही बात के एगो मतलब अउर निकलेला. पोसुआ अपना मालिके के बाति मानेला. दोसर केहु अगर ओकरा से कुछ करावल चाही त काटे भले ना, खोंखियइला से बाज ना आई. पोस मानेवालन में कुकुर सबले उपर होला जबकि बिलाई का बारे में कहल जाला कि उ पोस ना माने. ओकरा एह चुहानी से ओह चुहानी ले चक्कर मारे के आदत होला. जबसे देश के निजाम बदलल बा तबसे पोसुआ लोग बेचैन हो गइल बा. कवनो ना कवनो बहाने बवाल खड़ा करावे ला बेचैन बा लोग. देखल जाव कि नयका निजाम के पोस माने में एह लोग के कतना समय लागत बा. देर भले हो जाव आखिर में एह लोग के पोस मानही के बा. काहे कि पोसुआ के आदत पड़ जाला बइठल खाए के. भोजन के तलाशल भा ओकर इंतजाम करे के मशक्कत बाद में पोसुअन का बस में ना रहि जाव. अरधो कहे त सरबो बूझे, सरबो कहे त बरधो बूझे के कहाउत प्रचलित होखला का बावजूद कबो कबो आम मनई इशारा ना समुझ पावे. बाकिर पढ़े देखे सुनेवाला लोग रोजे एह अनुभव से दू चार होखत होखी. अंगरेजी के कहाउत ह कि बढ़िया पाठक रीड बिट्विन द लाइन करे में माहिर होला. वइसहीं टीवी देखे सुनेवाला लोग के धेयान देबे के चाहीं कि का कहल जात बा, आ काहे कहल जात बा. धेयान देब त पता चल जाई कि का नइखे कहात. कई बेर जवन कहाला तवना से अधिका खास उ होला जवन कहे से बाचल जाला. महाभारत के युग में धर्मराज कहाए वाला युद्धिष्ठिरो से लोग कहवाइए लिहल कि ‘अश्वत्थामा हतो नरो वा कुञ्जरो वा..’.
चलत चलत आजु आपन एगो कमजोरी के चरचा कइल चाहत बानी. बरीसन ले हमरा हमेशा उनइस, उनतीस, नवासी आ उनासी वगैरह के समुझे में दिक्कत होत रहे. कवनो मास्टर साहब जहमत ना उठवले कि सही से समुझा देसु. बस अतने याद राखे के कहे लोग कि दस नौ उनइस, बीस नौ उनतीस वगैरह. जब स्कूल काॅलेज के चक्कर छूट गइल त एकदिन अनायासे एह बात के जवाब मिल गइल. उन मतलब एक कम. बीस से एक कम उनबीस उच्चारण का सुविधा से उनइस हो गइल, तीस से एक कम उनतीस, चालीस से एक कम उनचालीस, पचास से एक कम उनपचास ना उनचास, साठ से एक कम उनसठ, सत्तर से एक कम उनसत्तर ना उनहत्तर, आ अस्सी से एक कम उनअस्सी ना उनासी हो गइल. बाकिर ई क्रम एहीजे ले. एकरा बाद नब्बे से एक कम ला उन नब्बे ना कहा के नव आ अस्सी नवासी कहाला, सौ से एक कम उनसौ ना कहा के नव आ नब्बे निनान्बे कहल जाला. एह बात के एतना चरचा नवहियन के धेयान में राख के क दिहनी. काहे कि अब के नवहियन के त हिंदी वाला गिनितिए ना समुझ में आवे. पापा चौंसठ क्या होता है? बेटा सिक्स्टी फोर. थैक्यू पापा.
शायद अइसने कवनो बात ब कहाउत बन गइल होखी कि बाप के नाम साग-पात बेटा के नाम परोरा!


text:
बहुत कोशिश कइला का बादो पुरनका साइट पर नया सिस्टम लगावे में परेशानी आवत रहल ह, एहसे हम अंजोरिया के नया संस्करण नया नाम से नया जगहा शुरु कर रहल बानी. बदलल कुछ नइखे सिवाय एकरा सिस्टम के.
बहुत पहिले पढ़ले सुनले रहनी कि करत करत अभ्यास से जड़मति होत सुजान, रसरी आवत जात ते सिल पर पड़त निशान. ओहि लाइन के धर के लागल बानी. जानकारी त नइखे कि वेबसाइट कइसे बनावल जाव बाकिर ट्रायल एण्ड एरर मेथड हमेशा कामे आवेला आ जोगाड़ टेक्नालाजी से हमनी के लोहा त पूरा दुनिया माने ले.
चलीं आजु एही पोस्ट से शुरु कइल जाव. धीरे धीरे नया नया लेख, आलेख जोड़ात रही आ अंजोरिया के रोशनी बढ़त रही.
साथही साथ इहो बता दिहल चाहत बानी कि पुरनका अँजोरिया बन्द नइखे भइल, बस शीत निद्रा में डाल दिहल गइल बा. एह लाइन के लिखे से पहिले तक के सगरी सामग्री ओह पुरनका साइट पर मौजूद बा आ रही. अँजोरिया बन्द ना होखी, चलत रही.
निहोरा बा कि हमरा एह प्रयास के ओहि तरह स्वागत करी जाँ आ आपन नेह छोह बनवले रहीं जा.
राउर,
उहे
ओम अँजोरिया वाला
Like this:
Like Loading...
Related